COMUNICAREA COMISIEI CĂTRE PARLAMENTUL EUROPEAN, CONSILIU ȘI CURTEA DE CONTURI EUROPEANĂ

Conturile anuale ale Fondului european de dezvoltare pentru exercițiul financiar 2020

(2021/C 438/01)

CUPRINS

CERTIFICAREA CONTURILOR 2

EXECUȚIA ȘI CONTABILIZAREA RESURSELOR FED 3

FONDURI GESTIONATE DE COMISIA EUROPEANĂ 7

SITUAȚIILE FINANCIARE ALE FED 9

SITUAȚIILE FINANCIARE ALE FONDURILOR FIDUCIARE ALE UE CONSOLIDATE ÎN CADRUL FED 46

SITUAȚIILE FINANCIARE ALE FONDULUI FIDUCIAR BÊKOU AL UE PENTRU 2020 47

SITUAȚIILE FINANCIARE ALE FFUE AFRICA PENTRU 2020 54

SITUAȚIILE FINANCIARE CONSOLIDATE ALE FED ȘI ALE FONDURILOR FIDUCIARE ALE UE 61

RAPORT PRIVIND EXECUȚIA FINANCIARĂ A FED 66

RAPORTUL ANUAL PRIVIND EXECUȚIA – FONDURI GESTIONATE DE BANCA EUROPEANA DE INVESTIȚII 93

CERTIFICAREA CONTURILOR

Conturile anuale ale Fondului european de dezvoltare pentru exercițiul financiar 2020 au fost întocmite în conformitate cu titlul X din Regulamentul financiar al celui de al 11-lea Fond european de dezvoltare și cu principiile, normele și metodele contabile prezentate în notele la situațiile financiare.

Confirm că sunt responsabilă de întocmirea și prezentarea conturilor anuale ale Fondului european de dezvoltare, în conformitate cu articolul 18 din Regulamentul financiar al celui de al 11-lea Fond european de dezvoltare.

Am obținut din partea ordonatorului de credite și din partea BEI, care garantează corectitudinea, toate informațiile necesare pentru întocmirea situațiilor financiare care prezintă activele și datoriile Fondului european de dezvoltare și execuția bugetară a acestuia.

Prin prezenta certific că pe baza acestor informații și pe baza verificărilor pe care le-am considerat necesare pentru validarea conturilor, am asigurarea rezonabilă că situațiile financiare prezintă în mod exact și corect poziția financiară a Fondului european de dezvoltare în toate aspectele esențiale.

Rosa ALDEA BUSQUETS Contabil 22 iunie 2021

EXECUȚIA ȘI CONTABILIZAREA RESURSELOR FED

1. CONTEXT

Uniunea Europeană (denumită în continuare „UE”) are relații de cooperare cu numeroase țări în curs de dezvoltare. Obiectivul principal este de a promova dezvoltarea economică, socială și în domeniul mediului, scopul primordial fiind reducerea și eradicarea sărăciei pe termen lung, prin acordarea de ajutor pentru dezvoltare și de asistență tehnică țărilor beneficiare. Pentru îndeplinirea acestui obiectiv, UE elaborează împreună cu țările partenere strategii de cooperare și mobilizează resursele financiare necesare punerii lor în aplicare. Aceste resurse alocate cooperării pentru dezvoltare provin din trei surse:

— bugetul UE;

— Fondul european de dezvoltare;

— Banca Europeană de Investiții.

Fondul european de dezvoltare (denumit în continuare „FED”) este principalul instrument de furnizare a ajutorului UE destinat cooperării pentru dezvoltare în beneficiul statelor din Africa, zona Caraibilor și Pacific (denumite în continuare „ACP”) și în beneficiul țărilor și teritoriilor de peste mări (denumite în continuare „TTPM”).

FED nu este finanțat din bugetul UE, ci este instituit printr-un acord intern al reprezentanților statelor membre, reuniți în cadrul Consiliului, și este gestionat de un comitet specific. Comisia Europeană (denumită în continuare „Comisia”) răspunde de execuția financiară a operațiunilor efectuate cu resursele FED. Banca Europeană de Investiții (denumită în continuare „BEI”) gestionează Facilitatea pentru investiții.

În perioada 2014-2020, ajutorul geografic acordat statelor ACP și TTPM va continua să fie finanțat în principal din FED. Fiecare FED se încheie, de obicei, pe o perioadă de aproximativ cinci ani și are propriul său regulament financiar, care prevede obligația de a se întocmi situații financiare pentru fiecare FED în parte. Astfel, situațiile financiare sunt întocmite separat pentru fiecare FED în ceea ce privește partea care este gestionată de Comisie. Situațiile financiare respective sunt prezentate și într-o formă agregată, astfel încât să ofere o imagine de ansamblu a situației financiare a resurselor de care răspunde Comisia.

Acordul intern de instituire a celui de al 11-lea FED a fost semnat de statele membre participante, care s-au reunit în cadrul Consiliului, în iunie 2013 (1). Acordul a intrat în vigoare la 1 martie 2015.

În 2018, Consiliul a adoptat Regulamentul financiar care se aplică celui de-al 11-lea FED (2). Acest regulament a abrogat regulamentul anterior în vigoare și se aplică operațiunilor care sunt finanțate din FED-uri anterioare, fără a aduce atingere angajamentelor juridice existente. Acest regulament nu se aplică Facilității pentru investiții din cadrul FED-urilor anterioare.

În cadrul Acordului de parteneriat ACP-UE, s-a instituit Facilitatea pentru investiții, gestionată de BEI și utilizată pentru a sprijini dezvoltarea sectorului privat în statele ACP, finanțând în special, însă nu exclusiv, investiții private. Facilitatea este concepută ca un fond reînnoibil, astfel încât rambursările împrumuturilor pot să fie reinvestite în alte operațiuni, ceea ce permite ca facilitatea să se autoreînnoiască și să fie independentă din punct de vedere financiar. Întrucât nu este gestionată de Comisie, Facilitatea pentru investiții nu este consolidată în prima parte a conturilor anuale – situațiile financiare ale FED și raportul conex privind execuția financiară. Situațiile financiare ale Facilității pentru investiții sunt incluse ca parte separată a conturilor anuale (partea II), în vederea prezentării unei imagini complete a ajutorului pentru dezvoltare acordat din FED.

2. CUM ESTE FINANȚAT FED?

Consiliul din 2 decembrie 2013 a adoptat Regulamentul (UE, Euratom) nr. 1311/2013 de stabilire a cadrului financiar multianual pentru perioada 2014-2020 (3). În acest context s-a decis că relațiile de cooperare geografică cu statele ACP nu vor fi incluse în bugetul UE (nu vor fi bugetate), ci vor fi finanțate în continuare prin actualul FED interguvernamental.

Bugetul UE este anual și, conform principiului bugetar al anualității, cheltuielile și veniturile sunt planificate și autorizate, în principiu, pentru un an. Spre deosebire de bugetul UE, FED este un fond care funcționează pe bază multianuală în scopul implementării cooperării pentru dezvoltare pe o perioadă de cinci ani, de obicei. Întrucât resursele sunt alocate pe o bază multianuală, fondurile atribuite pot fi utilizate pe perioada FED. Această abordare multianuală este evidențiată în raportările bugetare, execuția bugetară a FED-urilor fiind măsurată în raport cu fondurile totale.

Resursele FED sunt contribuții ad-hoc din partea statelor membre ale UE. La intervale de aproximativ cinci ani, reprezentanții statelor membre se reunesc la nivel interguvernamental pentru a decide suma globală care va fi alocată fondului și pentru a supraveghea execuția acesteia. Apoi Comisia gestionează fondul în conformitate cu politica Uniunii privind cooperarea pentru dezvoltare. Întrucât, în paralel cu politica Uniunii, statele membre au propriile lor politici în domeniul dezvoltării și al ajutoarelor, statele membre trebuie să își coordoneze politicile cu UE pentru a se asigura complementaritatea acestora.

Pe lângă contribuțiile menționate anterior, este, de asemenea, posibil ca statele membre să încheie acorduri de cofinanțare sau să efectueze contribuții financiare voluntare la FED.

3. ACTIVITĂȚILE FED DUPĂ 31 DECEMBRIE 2020

Cel de al 11-lea FED a ajuns în etapa finală, clauza de încetare a efectelor acestuia intrând în vigoare la 31 decembrie 2020. Această clauză stabilește o dată-limită pentru angajamentele din cadrul celui de al 11-lea FED. Începând din 2021, nu mai pot fi semnate acorduri de finanțare în cadrul celui de al 11-lea FED. Cu toate acestea, până la 31 decembrie 2023 vor continua să fie semnate contracte specifice pentru acordurile de finanțare existente.

Pentru a se asigura continuitatea programelor de dezvoltare, începând din 2021, programele FED vor fi incluse în cadrul financiar multianual al UE (CFM). Aceasta înseamnă că, dacă, până în prezent, programele FED au fost finanțate prin contribuțiile voluntare ale statelor membre ale UE, începând cu 2021, programele de dezvoltare vor fi finanțate din bugetul UE. Acest lucru implică și că finanțarea programelor de dezvoltare va fi supusă autorizării Parlamentului European și că tranzacțiile vor trebui să respecte reglementările financiare ale UE la fel ca și alte programe de finanțare ale UE.

4. PĂRĂSIREA UNIUNII EUROPENE DE CĂTRE REGATUL UNIT

De la 1 februarie 2020, Regatul Unit nu mai este stat membru al Uniunii Europene. În urma încheierii între cele două părți a Acordului privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice („Acordul de retragere”, denumit în continuare „AR”), Regatul Unit s-a angajat să plătească toate obligațiile care îi revin în temeiul actualului CFM și al perspectivelor financiare anterioare ca și când ar fi încă un stat membru. Continuarea implicării Regatului Unit în FED este abordată în partea a cincea, capitolul 5 din AR.

În conformitate cu articolul 152 din AR, Regatul Unit rămâne parte la FED până la închiderea celui de al 11-lea FED și a tuturor FED-urilor anterioare neînchise și, în această privință, își asumă aceleași obligații ca și statele membre. Beneficiarii din Regatul Unit rămân eligibili să participe la proiecte în cadrul celui de al 11-lea FED și al FED-urilor anterioare în aceleași condiții ca înainte. Regatul Unit poate participa ca observator, fără drept de vot, în cadrul Comitetului FED și al Comitetului Facilității pentru investiții [articolul 152 alineatul (2) din AR]. Cota care îi revine Regatului Unit din Facilitatea pentru investiții a FED se rambursează Regatului Unit pe măsură ce investițiile ajung la maturitate. Cu excepția cazului în care se convine altfel, partea de capital a Regatului Unit nu se reangajează după încheierea perioadei de angajament a celui de al 11-lea FED și nu se reportează pentru perioade ulterioare [articolul 152 alineatul (4) din AR].

Acordul de retragere prevede, de asemenea, că atunci când sumele din proiectele aferente celui de al 10lea FED sau FED-urilor anterioare nu au fost angajate sau au fost dezangajate la data intrării în vigoare a acordului, cota Regatului Unit din acele sume nu se va reutiliza. Același lucru este valabil în cazul cotei Regatului Unit din fondurile neangajate sau dezangajate în cadrul celui de al 11-lea FED după 31 decembrie 2020 (articolul 153).

Regatul Unit continuă să aibă obligații în ceea ce privește garanțiile furnizate în cadrul tuturor FED. În același timp, Regatul Unit are dreptul la cota care îi revine din orice sumă recuperată în temeiul garanțiilor statelor membre și la soldul contului de cereri de propuneri al statului membru proporțional cu participarea sa respectivă la fiecare acord de garantare (articolul 154).

În momentul transmiterii acestor conturi provizorii și în baza Acordului de retragere încheiat și deja în vigoare, nu există niciun impact financiar care trebuie raportat în conturile anuale ale FED.

5. RAPORTAREA LA ÎNCHEIEREA EXERCIȚIULUI FINANCIAR

5.1. CONTURILE ANUALE

În conformitate cu articolul 18 alineatul (3) din Regulamentul financiar al FED, situațiile financiare ale FED se întocmesc utilizând normele de contabilitate pe bază de angajamente, care se fundamentează, la rândul lor, pe Standardele internaționale de contabilitate pentru sectorul public (International Public Sector Accounting Standards – IPSAS). Normele contabile adoptate de contabilul Comisiei sunt aplicate de toate instituțiile și organele UE pentru a stabili un set uniform de norme de contabilizare, evaluare și prezentare a conturilor în vederea armonizării procesului de întocmire a situațiilor financiare. Aceste norme contabile ale UE se aplică și în cazul FED, ținând seama totodată de natura specifică a activităților sale.

Întocmirea conturilor anuale ale FED este responsabilitatea contabilului Comisiei, care este, totodată, contabilul FED și asigură faptul că aceste conturi anuale ale FED prezintă o imagine exactă și corectă a poziției financiare a FED.

Conturile anuale sunt prezentate după cum urmează:

Partea I: Fonduri gestionate de Comisie

(i) Situațiile financiare și notele explicative ale FED (ii) Situațiile financiare ale fondurilor fiduciare ale UE consolidate în cadrul FED (iii) Situațiile financiare consolidate ale FED și ale fondurilor fiduciare ale UE (iv) Raport privind execuția financiară a FED

Partea II: Raport anual privind execuția – fonduri gestionate de BEI

(i) Situațiile financiare ale Facilității pentru investiții

Partea „Situațiile financiare ale fondurilor fiduciare ale UE consolidate în cadrul FED” include situațiile financiare ale celor două fonduri fiduciare create în cadrul FED: Fondul fiduciar Bêkou al UE (a se vedea secțiunea „Situațiile financiare ale Fondului fiduciar Bêkou al UE”) și Fondul fiduciar al UE pentru Africa (a se vedea secțiunea „Situațiile financiare ale Fondului fiduciar al UE pentru Africa”). Situațiile financiare individuale ale fondurilor fiduciare sunt întocmite sub responsabilitatea contabilului Comisiei și fac obiectul unui audit extern efectuat de un auditor privat. Cifrele privind fondurile fiduciare incluse în aceste conturi anuale sunt provizorii.

Conturile anuale ale FED trebuie să fie adoptate de Comisie cel târziu până la data de 31 iulie a exercițiului financiar următor datei bilanțului și trebuie prezentate Parlamentului European și Consiliului pentru acordarea descărcării de gestiune.

6. AUDIT ȘI DESCĂRCAREA DE GESTIUNE

6.1. AUDIT

Conturile anuale ale FED sunt auditate de auditorul extern, Curtea de Conturi Europeană (denumită în continuare „CCE”), care întocmește un raport anual pentru Parlamentul European și Consiliu.

6.2. DESCĂRCAREA DE GESTIUNE

Controlul final privind execuția financiară a resurselor FED pentru un anumit exercițiu financiar este descărcarea de gestiune. În urma auditului și a finalizării situațiilor financiare anuale, este sarcina Consiliului să recomande și apoi a Parlamentului European să decidă dacă acordă Comisiei descărcarea de gestiune în ceea ce privește execuția financiară a resurselor FED pentru un exercițiu financiar dat. Această decizie se bazează pe o analiză a conturilor și pe raportul anual al CCE (care include o declarație oficială de asigurare) și pe răspunsurile Comisiei la întrebările și cererile de informații suplimentare care i-au fost adresate de autoritatea care acordă descărcarea de gestiune.

ELEMENTE PRINCIPALE PRIVIND EXECUȚIA FINANCIARĂ ÎN 2020

Sumă netă, numai pentru al 10-lea și al 11-lea FED.

Execuția bugetară

În 2020, execuția financiară (al 10-lea și al 11-lea FED) pentru decizii (angajamente globale: 2 687 de milioane EUR), contracte (angajamente individuale: 3 670 de milioane EUR) și plăți (4 599 de milioane EUR) au fost toate afectate de răspunsul UE la criza neprevăzută provocată de pandemia de COVID-19, care a devenit o prioritate pentru Comisie. Prin urmare, 2020 a fost un an record pentru plăți, datorită creșterii plăților pentru proiecte care contribuie la combaterea crizei provocate de pandemia de coronavirus. De asemenea, aceasta a condus la accelerarea perioadei de absorbție, care s-a îmbunătățit ajungând la 3 ani în 2020. Clauza de încetare a efectelor celui de al 11-lea FED a fost atinsă la 31 decembrie 2020. Aceasta înseamnă că, începând cu 2021, nu vor mai exista angajamente globale pentru proiectele din cadrul celui de al 11-lea FED (pentru detalii, vă rugăm să consultați secțiunea „Raport privind execuția financiară”).

Impactul activităților în situațiile financiare

În situațiile financiare, impactul activităților menționate mai sus este cel mai vizibil atunci când se analizează următoarele elemente:

— prefinanțarea (a se vedea nota 2.2): o creștere de 29 de milioane EUR, în mare parte ca urmare a noilor contracte semnate și a avansurilor plătite în cursul anului 2020;

— cheltuielile aferente instrumentelor de ajutor (a se vedea nota 3.3): o creștere substanțială (cu 852 de milioane EUR) ca urmare a intensificării activității în cursul anului pentru a se combate efectele negative ale pandemiei de COVID-19, în special având în vedere că proiectele au fost reorientate pentru a răspunde crizei, dar și din cauza ciclului normal de viață al FED în care activitățile celui de al 11-lea FED ating nivelul maxim;

— numerar și echivalente de numerar (a se vedea nota 2.5): o scădere cu 451 de milioane EUR ca urmare a creșterii semnificative a plăților în cursul exercițiului pentru a acoperi cheltuielile suplimentare și avansurile plătite pentru noile contracte;

— cheltuieli înregistrate în avans (a se vedea nota 2.8): o creștere cu 208 milioane EUR ca urmare a creșterii numărului de contracte în curs la sfârșitul anului pentru care nu au fost validate declarații de cheltuieli la sfârșitul anului.

FONDURI GESTIONATE DE COMISIA EUROPEANĂ

CUPRINS

SITUAȚIILE FINANCIARE ALE FED 9

BILANȚUL FED 10

CONTUL DE PROFIT ȘI PIERDERE AL FED 11

SITUAȚIA FLUXURILOR DE TREZORERIE ALE FED 12

SITUAȚIA MODIFICĂRILOR ACTIVELOR NETE ALE FED 13

BILANȚUL PE FED 14

CONTUL DE PROFIT ȘI PIERDERE PE FED 16

SITUAȚIA MODIFICĂRILOR ACTIVELOR NETE PE FED 17

NOTE LA SITUAȚIILE FINANCIARE ALE FED 20

SITUAȚIILE FINANCIARE ALE FONDURILOR FIDUCIARE ALE UE CONSOLIDATE ÎN CADRUL FED 46

SITUAȚIILE FINANCIARE ALE FONDULUI FIDUCIAR BÊKOU AL UE PENTRU 2020 47

BILANȚ 52

CONTUL DE PROFIT ȘI PIERDERE 53

SITUAȚIA FLUXURILOR DE NUMERAR 53

SITUAȚIILE FINANCIARE ALE FFUE AFRICA PENTRU 2020 54

BILANȚ 59

CONTUL DE PROFIT ȘI PIERDERE 60

SITUAȚIA FLUXURILOR DE NUMERAR 60

SITUAȚIILE FINANCIARE CONSOLIDATE ALE FED ȘI ALE FONDURILOR FIDUCIARE ALE UE 61

BILANȚUL CONSOLIDAT 62

CONTUL DE PROFIT ȘI PIERDERE CONSOLIDAT 63

SITUAȚIA CONSOLIDATĂ A FLUXURILOR DE TREZORERIE 64

SITUAȚIA CONSOLIDATĂ A MODIFICĂRILOR ACTIVELOR NETE 65

RAPORT PRIVIND EXECUȚIA FINANCIARĂ A FED 66

SITUAȚIILE FINANCIARE ALE FED (4)

BILANȚUL FED

(milioane EUR) Notă 31.12.2020. 31.12.2019. ACTIVE IMOBILIZATE Active financiare 2.1 33 36 Prefinanțare 2.2 873 910 Contribuții la fondul fiduciar 2.3 394 266 1 300 1 213 ACTIVE CURENTE Prefinanțare 2.2 1 355 1 288 Creanțe din tranzacții cu contraparte directă și sume de recuperat din tranzacții fără contraparte directă 2.4 140 123 Numerar și echivalente de numerar 2.5 728 1 179 2 223 2 590 ACTIVE TOTALE 3 523 3 803 DATORII PE TERMEN LUNG Datorii financiare 2.6 (2) (19) (2) (19) DATORII CURENTE Obligații de plată 2.7 (615) (516) Cheltuieli înregistrate în avans și venituri reportate 2.8 (1 527 ) (1 319 ) (2 143 ) (1 835 ) TOTAL DATORII (2 145 ) (1 854 ) ACTIVE NETE 1 379 1 948 FONDURI ȘI REZERVE Rezerva de valoare justă 2.9 (5) (2) Capitalul solicitat al fondului – FED-uri active 2.10 58 986 54 809 Capitalul solicitat al fondului din FED-urile închise, reportat 2.10 2 252 2 252 Rezultatul economic reportat din exercițiile financiare anterioare (55 111 ) (51 155 ) Rezultatul economic al exercițiului financiar (4 744 ) (3 956 ) ACTIVE NETE 1 379 1 948





CONTUL DE PROFIT ȘI PIERDERE AL FED

(milioane EUR) Notă 2020 2019 VENITURI Venituri din tranzacții fără contraparte directă 3.1 Activități de recuperare 92 28 92 28 Venituri din tranzacții cu contraparte directă 3.2 Venituri financiare 6 7 Alte venituri 37 39 43 46 Total venituri 135 74 CHELTUIELI Instrumente de ajutor 3.3 (4 607 ) (3 755 ) Cheltuieli de cofinanțare 3.4 (53) (14) Costuri de finanțare 3.5 (21) (1) Alte cheltuieli 3.6 (197) (260) Total cheltuieli (4 878 ) (4 030 ) REZULTATUL ECONOMIC AL EXERCIȚIULUI FINANCIAR (4 744 ) (3 956 )





SITUAȚIA FLUXURILOR DE TREZORERIE ALE FED

(milioane EUR) Notă 2020 2019 Rezultatul economic al exercițiului financiar (4 744 ) (3 956 ) Activități de exploatare Majorare de capital – contribuții (sume nete) 4 177 4 385 (Creșterea)/scăderea contribuțiilor la fondul fiduciar (127) (65) (Creșterea)/scăderea prefinanțării (29) 136 (Creșterea)/scăderea creanțelor din tranzacții cu contraparte directă și a sumelor de recuperat din tranzacții fără contraparte directă (17) 15 Creșterea/(scăderea) datoriilor financiare (17) 2 Creșterea/(scăderea) obligațiilor de plată 99 275 Creșterea/(scăderea) cheltuielilor înregistrate în avans și a veniturilor reportate 209 37 Alte variații nemonetare (3) (2) Activități de investiții (Creșterea)/scăderea activelor financiare disponibile pentru vânzare 2 (36) FLUXURI NETE DE TREZORERIE (452) 792 Creșterea/(scăderea) netă a numerarului și a echivalentelor de numerar (451) 792 Numerar și echivalente de numerar la începutul exercițiului financiar 2.5 1 179 387 Numerar și echivalente de numerar la sfârșitul exercițiului financiar 2.5 728 1 179





SITUAȚIA MODIFICĂRILOR ACTIVELOR NETE ALE FED

(milioane EUR) Capitalul fondului – FED-uri active (A) Fonduri nesolicitate – FED-uri active (B) Capitalul solicitat al fondului – FED-uri active (C) = (A)-(B) Rezerve cumulate (D) Capitalul solicitat al fondului din FED-urile închise, reportat (E) Rezerva de valoare justă (F) Total active nete (C)+(D)+(E)+(F) SOLD LA 31.12.2018 73 264 22 840 50 423 (51 155 ) 2 252 — 1 521 Modificări ale valorii juste (2) (2) Majorare de capital – contribuții — (4 385 ) 4 385 — — 4 385 Rezultatul economic al exercițiului financiar — — — (3 956 ) — (3 956 ) SOLD LA 31.12.2019 73 264 18 455 54 809 (55 111 ) 2 252 (2) 1 948 Modificări ale valorii juste (3) (3) Majorare de capital – contribuții (223) (4 400 ) 4 177 — — 4 177 Rezultatul economic al exercițiului financiar — — — (4 744 ) — (4 744 ) SOLD LA 31.12.2020 73 041 14 055 58 986 (59 854 ) 2 252 (5) 1 378





BILANȚUL PE FED

(milioane EUR) 31.12.2020 31.12.2019 Notă Al optulea FED Al nouălea FED Al 10-lea FED Al 11-lea FED Total Al optulea FED Al nouălea FED Al 10-lea FED Al 11-lea FED Total ACTIVE IMOBILIZATE Active financiare 2.1 — — (2) 35 33 — — — 36 36 Prefinanțare 2.2 — 3 292 578 873 — 6 325 580 910 Contribuții la fondul fiduciar 2.3 — 29 9 355 394 — — — 266 266 — 33 299 969 1 300 — 6 325 882 1 213 ACTIVE CURENTE Prefinanțare 2.2 — 9 341 1 005 1 355 — 26 441 821 1 288 Creanțe din tranzacții cu contraparte directă și sume de recuperat din tranzacții fără contraparte directă 2.4 181 (177) 1 723 (1 586 ) 140 183 121 2 201 (2 382 ) 123 Conturi între FED-uri 181 (246) 1 663 (1 598 ) — 182 53 2 160 (2 395 ) — Numerar și echivalente de numerar 2.5 — — — 728 728 — — — 1 179 1 179 362 (414) 3 726 (1 451 ) 2 224 365 201 4 801 (2 777 ) 2 590 ACTIVE TOTALE 362 (381) 4 025 (483) 3 523 365 207 5 127 (1 896 ) 3 803 DATORII PE TERMEN LUNG Datorii financiare 2.6 — — — (2) (2) — — (1) (18) (19) — — — (2) (2) — — (1) (18) (19) DATORII CURENTE Obligații de plată 2.7 — (1) (62) (554) (615) — (5) (108) (404) (516) Cheltuieli înregistrate în avans și venituri reportate 2.8 — (67) (217) (1 244 ) (1 527 ) — (96) (240) (983) (1 319 ) — (67) (279) (1 798 ) (2 143 ) — (101) (348) (1 386 ) (1 835 ) TOTAL DATORII — (67) (279) (1 800 ) (2 145 ) — (101) (349) (1 405 ) (1 854 ) ACTIVE NETE 362 (448) 3 747 (2 282 ) 1 379 365 106 4 778 (3 300 ) 1 948 Rezerva de valoare justă 2.9 — — (2) (4) (5) — — — (2) (2) Capitalul solicitat al fondului – FED-uri active 2.10 12 164 10 535 20 960 15 327 58 986 12 164 10 758 20 960 10 927 54 809 Capitalul solicitat al fondului din FED-urile închise, reportat 2.10 627 1 625 — — 2 252 627 1 625 — — 2 252 Transferuri de capital solicitat al fondului între FED-urile active 2.10 (2 512 ) 2 041 188 283 — (2 510 ) 2 109 265 136 — Rezultatul economic reportat din exercițiile financiare anterioare (10 098 ) (14 440 ) (18 606 ) (11 966 ) (55 111 ) (10 098 ) (14 406 ) (18 077 ) (8 573 ) (51 155 ) Rezultatul economic al exercițiului financiar — 36 (457) (4 324 ) (4 744 ) — (34) (529) (3 393 ) (3 956 ) ACTIVE NETE 181 (203) 2 084 (683) 1 379 183 53 2 618 (905) 1 948





CONTUL DE PROFIT ȘI PIERDERE PE FED

(milioane EUR) 2020 2019 Notă Al optulea FED Al nouălea FED Al 10-lea FED Al 11-lea FED Total Al optulea FED Al nouălea FED Al 10-lea FED Al 11-lea FED Total VENITURI Venituri din tranzacții fără contraparte directă 3.1 Activități de recuperare (1) 5 69 19 92 — — 18 10 28 (1) 5 69 19 92 — — 18 10 28 Venituri din tranzacții cu contraparte directă 3.2 Venituri financiare — 5 1 1 6 — — 3 4 7 Alte venituri — 5 18 13 37 1 6 21 12 39 — 10 19 13 43 1 6 24 16 46 Total venituri (1) 15 88 32 135 1 6 42 26 74 CHELTUIELI Instrumente de ajutor 3.3 — 34 (462) (4 179 ) (4 607 ) — (35) (579) (3 141 ) (3 755 ) Cheltuieli de cofinanțare 3.4 — — (41) (12) (53) — — (9) (5) (14) Costuri de finanțare 3.5 1 (3) (16) (4) (21) — 2 (2) (1) (1) Alte cheltuieli 3.6 — (9) (25) (162) (197) (1) (8) 20 (272) (260) Total cheltuieli 1 21 (545) (4 356 ) (4 878 ) (1) (40) (571) (3 418 ) (4 030 ) REZULTATUL ECONOMIC AL EXERCIȚIULUI FINANCIAR — 36 (457) (4 324 ) (4 744 ) — (35) (529) (3 393 ) (3 956 )

SITUAȚIA MODIFICĂRILOR ACTIVELOR NETE PE FED

(milioane EUR) Al optulea FED Capitalul fondului – FED-uri active (A) Fonduri nesolicitate – FED-uri active (B) Capitalul solicitat al fondului – FED-uri active (C) = (A)-(B) Rezerve cumulate (D) Capitalul solicitat al fondului din FED-urile închise, reportat (E) Transferuri de capital solicitat al fondului între FED-urile active (F) Total active nete (C)+(D)+(E)+(F) SOLD LA 31.12.2018 12 164 — 12 164 (10 098 ) 627 (2 509 ) 184 Transferuri către/din cel de al 10-lea FED — (1) (1) SOLD LA 31.12.2019 12 164 — 12 164 (10 098 ) 627 (2 510 ) 183 Transferuri către/din cel de al 10-lea FED — (2) (2) SOLD LA 31.12.2020 12 164 — 12 164 (10 098 ) 627 (2 512 ) 181





(milioane EUR) Al nouălea FED Capitalul fondului – FED-uri active (A) Fonduri nesolicitate – FED-uri active (B) Capitalul solicitat al fondului – FED-uri active (C) = (A)-(B) Rezerve cumulate (D) Capitalul solicitat al fondului din FED-urile închise, reportat (E) Transferuri de capital solicitat al fondului între FED-urile active (F) Total active nete (C)+(D)+(E)+(F) SOLD LA 31.12.2018 10 773 — 10 773 (14 406 ) 1 625 2 137 129 Transferuri către/din cel de al 10-lea FED 15 (15) (15) Transferuri către/din cel de al 10-lea FED — (27) (27) Rezultatul economic al exercițiului financiar — (34) (34) SOLD LA 31.12.2019 10 773 15 10 758 (14 440 ) 1 625 2 109 53 Majorare de capital – contribuții — — — Transferuri către/din cel de al 10-lea FED — (69) (69) Rambursări acordate statelor membre (223) (223) Rezultatul economic al exercițiului financiar — — — — SOLD LA 31.12.2020 10 550 15 10 535 (14 440 ) 1 625 2 041 (203)





(milioane EUR) Al 10-lea FED Capitalul fondului – FED-uri active (A) Fonduri nesolicitate – FED-uri active (B) Capitalul solicitat al fondului – FED-uri active (C) = (A)-(B) Rezerve cumulate (D) Capitalul solicitat al fondului din FED-urile închise, reportat (E) Transferuri de capital solicitat al fondului între FED-urile active (F) Total active nete (C)+(D)+(E)+(F) SOLD LA 31.12.2018 20 960 — 20 960 (18 077 ) — 55 2 938 Transferuri către/din cel de al optulea și al nouălea FED — 28 28 Transferuri către/din cel de al 11-lea FED — 181 181 Rezultatul economic al exercițiului financiar — (529) (529) SOLD LA 31.12.2019 20 960 — 20 960 (18 606 ) — 265 2 618 Transferuri către/din cel de al optulea și al nouălea FED — 71 71 Transferuri către/din cel de al 11-lea FED — (147) (147) Rezultatul economic al exercițiului financiar — (457) — (457) SOLD LA 31.12.2020 20 960 — 20 960 (19 063 ) — 188 2 084





(milioane EUR) Al 11-lea FED Capitalul fondului – FED-uri active (A) Fonduri nesolicitate – FED-uri active (B) Capitalul solicitat al fondului – FED-uri active (C) = (A)-(B) Rezerve cumulate (D) Capitalul solicitat al fondului din FED-urile închise, reportat (E) Transferuri de capital solicitat al fondului între FED-urile active (F) Rezerva de valoare justă (G) Total active nete (C)+(D)+(E)+(F)+(G) SOLD LA 31.12.2018 29 367 22 840 6 527 (8 573 ) — 317 — (1 729 ) Modificări ale valorii juste — (2) (2) Majorare de capital – contribuții (4 400 ) 4 400 4 400 Transferuri către/din cel de al optulea, al nouălea și al 10-lea FED — — (181) (181) Rezultatul economic al exercițiului financiar — (3 393 ) — (3 393 ) SOLD LA 31.12.2019 29 367 18 440 10 927 (11 966 ) — 136 (2) (905) Modificări ale valorii juste (2) (2) Majorare de capital – contribuții (4 400 ) 4 400 147 4 547 Rezultatul economic al exercițiului financiar — (4 324 ) — (4 324 ) SOLD LA 31.12.2020 29 367 14 040 15 327 (16 290 ) — 283 (4) (683)

NOTE LA SITUAȚIILE FINANCIARE ALE FED (5)

1. POLITICI CONTABILE SEMNIFICATIVE

1.1. PRINCIPII CONTABILE

Situațiile financiare au ca obiectiv furnizarea de informații cu privire la poziția financiară, performanța și fluxurile de numerar ale unei entități, care sunt utile unei game largi de părți interesate.

Considerațiile generale (sau principiile contabile) care trebuie urmate la întocmirea situațiilor financiare sunt stabilite în norma contabilă nr. 1 a UE, intitulată „Situații financiare”, și sunt aceleași cu cele descrise în IPSAS 1: prezentarea fidelă, contabilitatea pe bază de angajamente, continuitatea activității, coerența prezentării, importanța semnificativă, agregarea, compensarea și informațiile comparative. Caracteristicile calitative ale raportării financiare sunt relevanța, reprezentarea fidelă (fiabilitatea), caracterul inteligibil, actualitatea, comparabilitatea și verificabilitatea.

1.2. BAZA DE ÎNTOCMIRE

1.2.1. Perioada de raportare

Situațiile financiare sunt prezentate anual. Exercițiul financiar începe la 1 ianuarie și se încheie la 31 decembrie.

1.2.2. Moneda și baza de conversie

Conturile anuale sunt prezentate în mii de euro, euro fiind moneda funcțională a UE. Tranzacțiile valutare sunt transformate în euro, folosindu-se cursurile de schimb în vigoare la data efectuării tranzacțiilor. Câștigurile și pierderile din diferențele de schimb valutar ca urmare a decontării tranzacțiilor în valută și a reconversiei la cursurile de schimb de la încheierea exercițiului financiar a activelor și a datoriilor monetare în valută sunt recunoscute în contul de profit și pierdere. În cazul imobilizărilor corporale și necorporale se aplică metode de conversie diferite, astfel încât acestea își păstrează valoarea în euro la cursul în vigoare la data când au fost cumpărate.

Soldurile activelor și datoriilor monetare în valută de la sfârșitul exercițiului financiar sunt transformate în euro pe baza cursurilor de schimb ale Băncii Centrale Europene (BCE) în vigoare la data de 31 decembrie.

Cursurile de schimb ale euro

Moneda 31.12.2020 31.12.2019 Moneda 31.12.2020 31.12.2019 BGN 1,9558 1,9558 PLN 4,5597 4,2568 CZK 26,2420 25,4080 RON 4,8683 4,783 DKK 7,4409 7,4715 SEK 10,0343 10,4468 GPB 0,8990 0,8508 CHF 1,0802 1,0854 HRK 7,5519 7,4395 JPY 126,4900 121,9400 HUF 363,8900 330,5300 USD 1,2271 1,1234

1.2.3. Utilizarea estimărilor

În conformitate cu IPSAS și cu principiile contabile general acceptate, situațiile financiare includ în mod necesar sume bazate pe estimări și ipoteze ale conducerii, elaborate pe baza celor mai fiabile informații disponibile. Estimările semnificative includ următoarele elemente, fără a se limita la acestea: sumele pentru datorii privind beneficiile angajaților, veniturile și cheltuielile înregistrate în avans și reportate, provizioanele, riscul financiar al conturilor de creanțe, activele și datoriile contingente și gradul de depreciere a activelor. Rezultatele efective pot fi diferite față de aceste estimări.

Estimările rezonabile constituie o componentă esențială a întocmirii situațiilor financiare și nu afectează fiabilitatea acestora. Poate fi necesar ca o estimare să fie revizuită dacă circumstanțele pe care s-a bazat aceasta se modifică sau ca urmare a obținerii de noi informații ori a acumulării de experiență. Prin natura sa, revizuirea unei estimări nu are legătură cu perioade anterioare și nu reprezintă corectarea unei erori. Efectul unei modificări a estimării contabile se recunoaște în excedentul sau deficitul din perioadele în care aceasta devine cunoscută.

1.2.4. Aplicarea normelor contabile noi și a normelor contabile modificate ale Uniunii Europene (EAR)

Norme contabile noi ale UE în vigoare pentru perioadele anuale care încep la 1 ianuarie 2020 sau ulterior acestei date

Nu există norme contabile noi ale UE care să fie în vigoare pentru perioadele anuale care încep la 1 ianuarie 2020 sau ulterior acestei date.

Norme contabile noi ale UE care au fost adoptate, dar care nu erau încă în vigoare la 31 decembrie 2020

La 17 decembrie 2020, contabilul Comisiei Europene a adoptat versiunea revizuită EAR 11 „Instrumente financiare”, care este în vigoare pentru perioadele contabile care încep la 1 ianuarie 2021 sau ulterior acestei date. Versiunea revizuită EAR 11 a fost actualizată în conformitate cu noul IPSAS 41 „Instrumente financiare” și stabilește principiile de raportare financiară a activelor financiare și a datoriilor financiare deținute de entitățile din UE. Pentru mai multe informații, vă rugăm să consultați conturile anuale ale UE pentru exercițiul 2020. Nu se anticipează un impact semnificativ al acestei modificări din cauza numărului redus al instrumentelor financiare din situațiile financiare ale entității.

1.3. BILANȚ

1.3.1. Active financiare

Activele financiare se clasifică în următoarele categorii: „active financiare la valoarea justă prin excedent sau deficit”, „împrumuturi și creanțe”, „investiții păstrate până la scadență” și „active financiare disponibile pentru vânzare”. Clasificarea instrumentelor financiare se stabilește la recunoașterea inițială și se reevaluează la fiecare dată a bilanțului.

(i) Active financiare la valoarea justă prin excedent sau deficit

Un activ financiar este clasificat în această categorie dacă este achiziționat în principal în scopul vinderii pe termen scurt sau dacă este desemnat astfel de către entitate. Instrumentele financiare derivate sunt prezentate, de asemenea, în această categorie. Activele din această categorie sunt clasificate ca active circulante dacă se preconizează lichidarea acestora în termen de 12 luni de la data bilanțului. În acest exercițiu financiar, entitatea nu a deținut nicio investiție în această categorie.

(ii) Împrumuturi și creanțe

Împrumuturile și creanțele sunt active financiare nederivate cu rate fixe sau determinabile care nu sunt cotate pe o piață activă. Acestea apar atunci când entitatea oferă bani, bunuri sau servicii în mod direct unui debitor fără intenția de a tranzacționa creanța. Ele sunt incluse în activele imobilizate, cu excepția celor scadente în termen de 12 luni de la data bilanțului. Împrumuturile și creanțele includ depozitele la termen cu scadența inițială de peste trei luni.

(iii) Investiții păstrate până la scadență

Investițiile păstrate până la scadență sunt active financiare nederivate cu plăți fixe sau determinabile și scadențe fixe pe care entitatea intenționează și poate să le păstreze până la scadență. În acest exercițiu financiar, entitatea nu a deținut nicio investiție în această categorie.

(iv) Active financiare disponibile pentru vânzare

Activele financiare disponibile pentru vânzare sunt instrumente financiare nederivate care fie sunt încadrate în această categorie, fie nu sunt clasificate în niciuna dintre celelalte categorii. Acestea sunt clasificate ca active circulante sau ca active imobilizate, în funcție de perioada de timp pentru care entitatea intenționează să le păstreze, care este, de obicei, scadența. În acest exercițiu financiar, entitatea nu a deținut nicio investiție în această categorie.

Recunoașterea și evaluarea inițiale

Achizițiile și vânzările de active financiare la valoarea justă prin excedent sau deficit, păstrate până la scadență și disponibile pentru vânzare sunt recunoscute la data tranzacției, și anume data la care entitatea se angajează să achiziționeze sau să vândă activul. Echivalentele de numerar și împrumuturile sunt recunoscute atunci când numerarul este depus la o instituție financiară sau acordat debitorilor. Instrumentele financiare sunt recunoscute inițial la valoarea justă. Pentru toate activele financiare neînregistrate la valoarea justă prin excedent sau deficit, costurile tranzacției sunt adăugate la valoarea justă în momentul recunoașterii inițiale.

Instrumentele financiare sunt derecunoscute atunci când drepturile de a primi fluxuri de trezorerie din investiții au expirat sau atunci când entitatea a transferat practic altei părți toate riscurile și avantajele aferente dreptului de proprietate.

Evaluarea ulterioară

Activele financiare la valoarea justă prin excedent sau deficit sunt contabilizate ulterior la valoarea justă, câștigurile și pierderile rezultate în urma modificărilor valorii juste fiind incluse în contul de profit și pierdere în perioada în care apar.

Împrumuturile și creanțele, precum și investițiile păstrate până la scadență sunt contabilizate la costul amortizat folosind metoda dobânzii efective.

Activele financiare disponibile pentru vânzare sunt contabilizate ulterior la valoarea justă. Câștigurile și pierderile rezultate din modificările valorii juste sunt recunoscute în rezerva de valoare justă. Dobânda aferentă activelor financiare disponibile pentru vânzare calculată folosind metoda dobânzii efective este recunoscută în contul de profit și pierdere.

Entitatea evaluează la fiecare dată a bilanțului dacă există dovezi obiective conform cărora un activ financiar s-a depreciat și dacă în contul de profit și pierdere ar trebui să se înregistreze o pierdere din depreciere.

1.3.2. Prefinanțări

Prefinanțarea reprezintă plata unei sume destinate să ofere beneficiarului un avans în numerar, adică un fond de trezorerie. Poate fi împărțită în mai multe plăți pe o perioadă definită în respectivul contract, în respectiva decizie, în respectivul acord sau în respectivul act de bază. Fondul de trezorerie sau avansul este folosit în scopul pentru care a fost acordat pe perioada definită în acord sau este restituit. Dacă nu are cheltuieli eligibile, beneficiarul trebuie să restituie entității avansul de prefinanțare. Așadar, întrucât entitatea păstrează controlul asupra prefinanțării și are dreptul la rambursarea părții neeligibile, suma este recunoscută ca activ.

Prefinanțarea este recunoscută inițial în bilanț în momentul transferării numerarului către beneficiar. Prefinanțarea este evaluată la valoarea contraprestației acordate. În perioadele următoare, prefinanțarea este evaluată ca fiind diferența dintre suma recunoscută inițial în bilanț și cheltuielile eligibile (inclusiv sumele estimate, dacă este necesar) suportate în perioada respectivă.

1.3.3. Creanțe și sume recuperabile

Normele contabile ale UE prevăd prezentarea separată a tranzacțiilor cu contraparte directă și a tranzacțiilor fără contraparte directă. Pentru a face distincția între cele două categorii, termenul „creanță” se folosește în legătură cu tranzacțiile cu contraparte directă, în timp ce pentru tranzacțiile fără contraparte directă, și anume atunci când UE primește valoare de la o altă entitate fără a oferi în mod direct o valoare aproximativ egală în schimb, se utilizează termenul „sume recuperabile” (de exemplu, sumele recuperabile de la statele membre legate de resursele proprii).

Creanțele din tranzacții cu contraparte directă corespund definiției instrumentelor financiare și, prin urmare, sunt încadrate drept împrumuturi și creanțe și sunt evaluate în consecință.

Sumele recuperabile din tranzacții fără contraparte directă se contabilizează la valoarea inițială (ajustată în funcție de dobânzi și penalități) din care se scade reducerea valorii contabile ca urmare a deprecierii. Reducerea valorii contabile ca urmare a deprecierii se stabilește atunci când există dovezi obiective că entitatea nu va putea colecta toate sumele datorate conform condițiilor inițiale ale sumelor recuperabile. Cuantumul reducerii valorii contabile este diferența dintre valoarea contabilă a activului și valoarea recuperabilă. Cuantumul reducerii valorii contabile este recunoscut în contul de profit și pierdere.

1.3.4. Numerar și echivalente de numerar

Numerarul și echivalentele de numerar sunt instrumente financiare și includ casa, depozitele la vedere sau pe termen scurt la bănci și alte investiții foarte lichide pe termen scurt cu scadențe inițiale de cel mult trei luni.

1.3.5. Obligații de plată

În cadrul contului „Obligații de plată” sunt incluse atât sumele aferente tranzacțiilor cu contraparte directă, cum ar fi achiziționarea de bunuri și servicii, cât și sumele aferente tranzacțiilor fără contraparte directă, de exemplu cereri de decont prezentate de beneficiari, granturi sau alte fonduri acordate de UE ori prefinanțarea primită (a se vedea nota 1.4.1).

În cazul în care granturile sau alte fonduri sunt furnizate beneficiarilor, cererile de decont sunt înregistrate ca obligații de plată pentru suma cerută la momentul în care se primește cererea de decont. La verificarea și acceptarea costurilor eligibile, obligațiile de plată sunt evaluate la suma acceptată și eligibilă.

Datoriile rezultate din achiziționarea de bunuri și servicii sunt recunoscute la primirea facturii pentru suma inițială. Cheltuielile corespunzătoare sunt înregistrate în contabilitate atunci când bunurile sau serviciile sunt livrate și acceptate de către entitate.

1.3.6. Venituri și cheltuieli înregistrate în avans și reportate

Tranzacțiile și evenimentele sunt recunoscute în situațiile financiare în perioada la care acestea se referă. La încheierea exercițiului financiar, dacă o factură nu a fost încă emisă, dar serviciul a fost furnizat, produsele au fost livrate de entitate sau există un acord contractual (de exemplu, prin referire la un contract), suma respectivă se va recunoaște ca venit înregistrat în avans în situațiile financiare. În plus, la încheierea exercițiului financiar, dacă s-a emis o factură, dar serviciile nu au fost încă furnizate sau produsele nu au fost încă livrate, venitul va fi reportat și recunoscut în perioada contabilă ulterioară.

Cheltuielile sunt, de asemenea, contabilizate în perioada la care se referă. La sfârșitul perioadei contabile, cheltuielile înregistrate în avans sunt recunoscute pe baza unei estimări a obligației de transfer aferente respectivei perioade. Calculul cheltuielilor înregistrate în avans se efectuează în conformitate cu orientările operaționale și practice detaliate emise de contabil, care sunt menite să asigure faptul că situațiile financiare redau în mod fidel fenomenele economice și de altă natură pe care doresc să le reprezinte Prin analogie, dacă s-a efectuat o plată în avans pentru servicii sau bunuri care nu au fost încă furnizate, cheltuiala va fi reportată și recunoscută în perioada contabilă ulterioară.

1.4. CONTUL DE PROFIT ȘI PIERDERE

1.4.1. Venituri

Veniturile cuprind intrările brute de beneficii economice sau de servicii potențiale furnizate sau care urmează să fie furnizate entității, ceea ce reprezintă o creștere a activelor nete, altele decât creșterile legate de contribuțiile din partea proprietarilor.

În funcție de natura tranzacțiilor subiacente din contul de profit și pierdere, se face distincție între veniturile de mai jos.

(i) Venituri din tranzacții fără contraparte directă

Veniturile din tranzacții fără contraparte directă sunt impozitele și transferurile, deoarece entitatea care transferă furnizează resurse entității destinatare, fără ca aceasta din urmă să pună direct la dispoziție, în schimb, resurse de o valoare aproximativ egală. Transferurile constituie intrări de beneficii economice viitoare sau de servicii potențiale din tranzacții fără contraparte directă, altele decât impozitele. În cazul entităților UE, transferurile cuprind în principal fondurile primite de la Comisie (de exemplu, subvenția de echilibrare acordată agențiilor tradiționale, subvenția de funcționare pentru acordurile de delegare).

Entitatea recunoaște un activ în ceea ce privește transferurile atunci când controlează resursele ca urmare a unui eveniment anterior (transferul) și se așteaptă să primească beneficii economice viitoare sau servicii potențiale din aceste resurse, și atunci când valoarea justă poate fi evaluată în mod fiabil. O intrare de resurse provenind din tranzacții fără contraparte directă, recunoscută ca activ (și anume, numerarul) este, de asemenea, recunoscută ca venit, cu excepția cazului în care entitatea are o obligație actuală în ceea ce privește respectivul transfer (condiție), care trebuie îndeplinită înainte ca venitul să poată fi recunoscut. Până la îndeplinirea condiției, venitul este reportat și recunoscut ca datorie .

(ii) Venituri din tranzacții cu contraparte directă

Veniturile din vânzarea de bunuri și servicii sunt recunoscute atunci când riscurile și avantajele semnificative aferente dreptului de proprietate asupra bunurilor sunt transferate cumpărătorului. Veniturile aferente unei tranzacții care implică furnizarea de servicii sunt recunoscute în funcție de stadiul de execuție a tranzacției la data de raportare.

1.4.2. Cheltuieli

Cheltuielile sunt reduceri ale beneficiilor economice sau ale serviciilor potențiale în perioada de raportare, sub forma ieșirilor sau a consumului de active ori a contractării de datorii care au ca rezultat scăderea valorii activelor nete. Acestea includ atât cheltuielile cu tranzacțiile cu contraparte directă, cât și cheltuielile cu tranzacții fără contraparte directă.

Cheltuielile cu tranzacțiile cu contraparte directă rezultate din achiziționarea de bunuri și servicii sunt recunoscute atunci când produsele sunt livrate și serviciile sunt furnizate și acestea sunt acceptate de către entitate. Aceste cheltuieli sunt evaluate la costul de facturare inițial. În plus, la data bilanțului, cheltuielile aferente serviciului furnizat în perioada pentru care nu s-a primit încă sau nu s-a acceptat încă o factură sunt recunoscute în contul de profit și pierdere.

Cheltuielile cu tranzacțiile fără contraparte directă sunt aferente transferurilor către beneficiari și pot fi de trei tipuri: drepturi la plată, transferuri în temeiul unui acord, precum și granturi, contribuții și donații discreționare. Transferurile sunt recunoscute drept cheltuieli în perioada în care au avut loc evenimentele care au generat transferul efectuat, în măsura în care regulamentul permite efectuarea respectivului tip de transfer sau în măsura în care s-a semnat un acord care autorizează transferul, eventualele criterii de eligibilitate au fost întrunite de beneficiar și se poate face o estimare rezonabilă a sumei respective.

Când se primește o cerere de plată sau de decont care întrunește criteriile de recunoaștere, aceasta este recunoscută drept cheltuială al cărei cuantum este egal cu suma eligibilă. La încheierea exercițiului financiar, cheltuielile eligibile suportate datorate beneficiarilor, dar neraportate încă, sunt estimate și înscrise ca cheltuieli înregistrate în avans.

1.5. ACTIVE ȘI DATORII CONTINGENTE

1.5.1. Active contingente

Un activ contingent este un activ potențial care este rezultatul unor evenimente anterioare și a cărui existență va fi confirmată doar de faptul că se vor produce sau nu se vor produce unul sau mai multe evenimente viitoare incerte asupra cărora entitatea nu deține în întregime controlul. Un activ contingent este menționat în cazul în care este probabilă o intrare de beneficii economice sau de servicii potențiale.

1.5.2. Datorii contingente

O datorie contingentă este o obligație potențială a cărei existență va fi confirmată doar de faptul că se vor produce sau nu se vor produce unul sau mai multe evenimente viitoare incerte asupra cărora entitatea nu deține în întregime controlul sau o obligație curentă pentru a cărei stingere este probabil să nu fie necesară o ieșire de resurse care să încorporeze beneficii economice sau servicii potențiale.

O datorie contingentă este generată în rarele circumstanțe în care există o obligație curentă, dar nu poate fi evaluată cu suficientă fiabilitate.

Datoriile contingente nu sunt recunoscute în conturi. Ele sunt prezentate în situațiile contabile, cu excepția cazului în care posibilitatea unei ieșiri de resurse încorporând beneficii economice sau servicii potențiale este redusă.

1.6. CAPITALUL FONDULUI

Statele membre ale FED furnizează contribuții la fond pentru execuția programelor FED astfel cum se prevede în acordul intern al fiecărui FED. În conformitate cu temeiul juridic aplicabil, solicitările de capital, și anume cererile de finanțare pentru un anumit an N, sunt decise printr-o decizie a Consiliului în anul N1, fondurile care urmează să fie primite fiind alocate în mod clar unor perioade viitoare specificate.

Contribuțiile îndeplinesc criteriile de contribuție din partea proprietarilor (EAR 1) și sunt, așadar, considerate drept capital al fondului în situațiile financiare ale FED. Capitalul fondului reprezintă valoarea totală a contribuțiilor care urmează să fie primite de la statele membre ale FED. Capitalul nesolicitat al fondului este dedus în mod deschis din capitalul total (a se vedea Situația modificărilor activelor nete), așadar numai capitalul solicitat al fondului este recunoscut în bilanț.

Deoarece contribuțiile convenite sunt alocate unor perioade de raportare specificate, solicitările FED față de statele membre FED putând fi formulate numai în perioadele respective, toate sumele primite în avans sunt recunoscute ca fiind contribuții la capital reportate la capitolul „Datorii” mai degrabă decât denumite „capital”.

1.7. COFINANȚARE

Contribuțiile de cofinanțare primite îndeplinesc criteriile veniturilor din tranzacții fără contraparte directă, cu condiția să fie prezentate ca obligații de plată statelor membre, statelor nemembre și altor părți. FED trebuie să utilizeze contribuțiile pentru a furniza servicii terților, în caz contrar având obligația de a restitui activele (contribuțiile primite). Sumele datorate pentru acordurile de cofinanțare reprezintă contribuțiile de cofinanțare primite, din care se scad cheltuielile suportate în legătură cu proiectul. Efectul asupra activelor nete este nul.

Cheltuielile legate de proiectele de cofinanțare sunt recunoscute pe măsură ce sunt suportate. Suma corespunzătoare contribuțiilor este recunoscută ca venit din exploatare și efectul asupra rezultatului economic al exercițiului financiar este nul.

2. NOTE LA BILANȚUL CONTABIL

ACTIVE

2.1. ACTIVE FINANCIARE

La 31 decembrie 2020, activele financiare ale FED erau în valoare de 33 de milioane EUR (în 2019: 36 milioane). În categoria activelor financiare intră activele financiare disponibile pentru vânzare, care sunt aproape în totalitate investiții în instrumente de capital.

2.2. PREFINANȚARE

Multe contracte prevăd efectuarea de plăți în avans înainte de începerea lucrărilor, livrarea produselor sau furnizarea serviciilor. Uneori, graficele de plată ale contractelor prevăd efectuarea plăților în baza rapoartelor privind progresele înregistrate. În mod obișnuit, prefinanțarea este plătită în moneda țării sau a teritoriului unde se execută proiectul.

În funcție de termenul de utilizare a prefinanțării, se stabilește dacă aceasta este prezentată ca prefinanțare curentă sau pe termen lung. Utilizarea este definită în acordul care stă la baza proiectului. Orice utilizări scadente în termen de douăsprezece luni după data de raportare sunt prezentate ca prefinanțare curentă. Deoarece multe dintre proiectele FED sunt pe termen lung, este necesar ca avansurile aferente să fie disponibile pentru perioade mai mari de un an. Astfel, unele prefinanțări sunt prezentate ca active imobilizate.

(milioane EUR) Notă Al optulea FED Al nouălea FED Al 10-lea FED Al 11-lea FED 31.12.2020 31.12.2019 Prefinanțare pe termen lung 2.2.1 — 3 292 578 873 910 Prefinanțare curentă 2.2.2 — 9 341 1 005 1 355 1 288 Total — 12 633 1 583 2 228 2 199

Creșterea prefinanțării totale cu 29 de milioane EUR la 31 decembrie 2020 este efectul combinat al creșterii prefinanțării în cadrul celui de al 11-lea FED (2019: 1 401 milioane EUR), cât și a reducerii prefinanțării în cadrul celui de al 10-lea FED (în 2019: 766 de milioane EUR).

Creșterea prefinanțării în cadrul celui de al 11-lea FED poate fi explicată în mare măsură prin creșterea avansurilor plătite pentru noile contracte semnate pe parcursul anului. Cel de al 11-lea FED a început în 2015, iar în 2020 activitățile de contractare ale FED au atins un vârf. Drept rezultat, numărul contractelor deschise a crescut de la aproximativ 3 400 în 2019 la 3 550 în 2020. Această creștere a prefinanțărilor a condus la o creștere a ieșirilor de numerar și, prin urmare, la o scădere a numerarului și a echivalentelor de numerar (a se vedea nota 2.5).

Scăderea prefinanțării în cadrul celui de al 10-lea FED este o consecință a ciclului normal de viață al FED. Drept rezultat al închiderii progresive a celui de al 10-lea FED, mule contracte au fost finalizate și închise. Numărul de contracte deschise în cadrul acestui FED a scăzut de la aproximativ 2 600 în 2019 la aproximativ 2 500 în 2020. În consecință, nivelul plăților de prefinanțare efectuate către beneficiari a scăzut, în timp ce compensarea prefinanțării a crescut.

2.2.1. Prefinanțarea pe termen lung defalcată pe moduri de gestiune

(milioane EUR) 31.12.2020 31.12.2019 Gestiune directă Pusă în aplicare de: Comisie 139 190 Agenții executive ale UE 8 6 Delegații ale UE 25 49 171 244 Gestiune indirectă Pusă în aplicare de: BEI și FEI 266 313 Organizații internaționale 347 291 Organisme de drept privat cu o misiune de serviciu public 28 22 Organisme de drept public 49 22 Țări terțe 11 17 Organe ale UE și parteneriatul public-privat 1 1 702 666 Total 873 910

2.2.2. Prefinanțare curentă

(milioane EUR) Al optulea FED Al nouălea FED Al 10-lea FED Al 11-lea FED 31.12.2020 31.12.2019 Prefinanțare (brută) — 98 1 527 3 472 5 097 5 030 Sume compensate prin separarea exercițiilor financiare — (89) (1 186 ) (2 467 ) (3 742 ) (3 742 ) Total — 9 341 1 005 1 355 1 288

2.2.3. Prefinanțarea curentă defalcată pe moduri de gestiune

(milioane EUR) 31.12.2020 31.12.2019 Gestiune directă Pusă în aplicare de: Comisie (40) 80 Agenții executive ale UE 14 15 Delegații ale UE 206 188 180 283 Gestiune indirectă Pusă în aplicare de: BEI și FEI 224 50 Organizații internaționale 572 569 Organisme de drept privat cu o misiune de serviciu public 73 86 Organisme de drept public 146 119 Țări terțe 155 180 Organe ale UE și parteneriatul public-privat 4 1 1 175 1 005 Total 1 355 1 288

2.2.4. Garanții primite pentru prefinanțare

Garanțiile se rețin pentru garantarea prefinanțării și se eliberează atunci când se efectuează ultima plată în cadrul unui proiect.

(milioane EUR) 31.12.2020 31.12.2019 Garanții pentru prefinanțare 49 46

Creșterea garanțiilor de prefinanțare este o consecință a creșterii prefinanțării.

Cea mai mare parte a prefinanțării este plătită în cadrul gestiunii indirecte. În acest caz, beneficiarul garanției nu este FED, ci autoritatea contractantă. Deși nu FED este beneficiarul, aceste garanții garantează activele sale.

2.3. CONTRIBUȚII LA FONDUL FIDUCIAR

La această rubrică intră suma plătită cu titlu de contribuții la Fondul fiduciar al UE pentru Africa și la Fondul fiduciar Bêkou al UE. Din contribuții s-au scăzut costurile suportate de fondurile fiduciare și care pot fi atribuite FED.

Contribuțiile la fondul fiduciar sunt puse în aplicare de Comisie în cadrul gestiunii directe.

(milioane EUR) Contribuții nete la 31.12.2019 Contribuții plătite în 2020 Alocarea cheltuielilor nete ale fondului fiduciar în 2020 Contribuții nete la 31.12.2020 Africa 263 771 (649) 385 Bêkou 4 29 (24) 9 Total 266 800 (673) 394

Contribuțiile la fondurile fiduciare au înregistrat o creștere de la 600 de milioane EUR în 2019 la 800 de milioane EUR în 2020. Creșterea finanțării a fost necesară pentru a acoperi activitatea mai susținută a fondurilor fiduciare, ceea ce a condus la cheltuieli mai mari în acest domeniu.

2.4. SUME DE RECUPERAT DIN TRANZACȚII FĂRĂ CONTRAPARTE DIRECTĂ ȘI CREANȚE DIN TRANZACȚII CU CONTRAPARTE DIRECTĂ

Tranzacțiile cu contraparte directă sunt tranzacții în care entitatea primește active sau servicii sau are datorii stinse și dă în schimb în mod direct celeilalte părți o valoare aproximativ egală (în principal sub formă de mărfuri, servicii sau utilizare a activelor). Tranzacțiile fără contraparte directă sunt tranzacții în care o entitate fie primește valoare de la o altă entitate fără a acorda direct o valoare aproximativ egală, fie dă valoare unei alte entități fără a primi în schimb în mod direct o valoare aproximativ egală.

(milioane EUR) Notă 31.12.2020 31.12.2019 Sume de recuperat din tranzacții fără contraparte directă 2.4.1 48 32 Creanțe din tranzacții cu contraparte directă 2.4.2 92 91 Total 140 123

2.4.1. Sume de recuperat din tranzacții fără contraparte directă

(milioane EUR) Al optulea FED Al nouălea FED Al 10-lea FED Al 11-lea FED 31.12.2020 31.12.2019 State membre — — — — — 1 Clienți — 5 50 5 61 27 Organisme de drept public — 11 14 2 27 21 State terțe — 1 2 1 4 7 Reducerea valorii contabile — (15) (28) (4) (49) (27) Conturi între societăți comerciale cu instituțiile UE — — — 4 4 5 Total — 2 38 8 48 32

2.4.2. Creanțe din tranzacții cu contraparte directă

(milioane EUR) Al optulea FED Al nouălea FED Al 10-lea FED Al 11-lea FED 31.12.2020 31.12.2019 Venituri înregistrate în avans — 67 21 — 88 88 Conturi între FED-uri 181 (246) 1 663 (1 598 ) — — Altele — — — 4 4 4 Total 181 (179) 1 684 (1 594 ) 92 91

La rubrica venituri înregistrate în avans sunt incluse sumele reprezentând dobânzi acumulate la prefinanțare, respectiv o sumă de 62,6 milioane EUR aferentă unui proiect de reducere a datoriilor cu Banca Mondială și suma de 18 milioane EUR aferentă Fondului UE pentru infrastructura din Africa cu BEI.

Rubrica „Altele” cuprinde în întregime o creanță a Fondului Global pentru Energii Regenerabile și Eficiență (GEEREF).

Din motive de eficiență, trezoreria unică ce acoperă toate FED-urile este alocată celui de al 11-lea FED, ceea ce generează operațiuni între diferitele FED-uri care se soldează prin conturile între FED-uri dintre diferitele bilanțuri ale FED.

Conturile între FED-uri sunt prezentate numai în cadrul fiecărui FED. Totalul conturilor între FED-uri este zero.

2.5. NUMERAR ȘI ECHIVALENTE DE NUMERAR (6)

(milioane EUR) Al optulea FED Al nouălea FED Al 10-lea FED Al 11-lea FED 31.12.2020 31.12.2019 Conturi speciale Bănci centrale — — — 693 693 729 — — — 693 693 729 Conturi curente Bănci comerciale — — — 8 8 421 Numerar care ține de instrumentele financiare — — — 27 27 30 — — — 35 35 450 Total — — — 728 728 1 179

Scăderea cu 451 de milioane EUR a sumelor de la această rubrică poate fi explicată în principal prin creșterea plăților efectuate din conturile bancare comerciale, ceea ce este în concordanță cu creșterea cheltuielilor (a se vedea nota 3.3) și cu creșterea prefinanțării (a se vedea nota 2.2). Plățile nete ale FED au atins un nivel record de 4 605 milioane EUR în 2020 (2019: 3 910 milioane EUR), în principal din cauza impactului pandemiei de COVID-19. Drept răspuns la pandemie, UE își adaptează prioritățile și programele cu țările partenere, ceea ce a condus la creșterea plăților, în special la proiectele care vizează combaterea crizei provocate de pandemia de COVID-19.

Ca și în anii anteriori și pentru a limita riscul de contraparte, se păstrează sume de numerar mai mari în conturile de la băncile centrale decât în conturile de la băncile comerciale (a se vedea nota 5.1).

DATORII

2.6. DATORII FINANCIARE

2.6.1. Obligații de plată aferente cofinanțării

Obligațiile de plată aferente cofinanțării reprezintă fonduri primite de FED în legătură cu acordurile de cofinanțare. FED are obligația de a utiliza aceste contribuții pentru a furniza unor terți serviciile asupra cărora s-a convenit și de a restitui contribuitorilor fondurile neutilizate. Momentul utilizării sumelor aferente cofinanțării determină dacă sumele respective sunt prezentate ca obligații curente sau pe termen lung.

La încheierea exercițiului financiar, se realizează o evaluare de la caz la caz a tuturor obligațiilor de plată aferente cofinanțării și toate sumele care nu vor fi probabil utilizate în decursul următoarelor 12 luni sunt considerate obligații de plată pe termen lung. Sumele curente sunt prezentate la nota 2.7.2.

(milioane EUR) Al optulea FED Al nouălea FED Al 10-lea FED Al 11-lea FED 31.12.2020 31.12.2019 Obligații de plată aferente cofinanțării pe termen lung — — — 2 2 19 Obligații de plată aferente cofinanțării curente — — 10 32 42 69 Total — — 10 34 44 88

Scăderea cu 44 milioane EUR a obligațiilor de plată aferente cofinanțării se datorează în principal creșterii cheltuielilor suportate în legătură cu proiectele cofinanțate (53,2 milioane EUR), în special legate de cel de al 11-lea FED (a se vedea nota 3.4), care a fost parțial compensată de noi proiecte de cofinanțare în valoare de 9 milioane EUR. Scăderea substanțială a cofinanțării pe termen lung este în concordanță cu ciclul de viață al proiectelor de cofinanțare: la încheierea exercițiului financiar, se realizează o evaluare de la caz la caz a cofinanțării deschise și numai sumele care nu vor fi cheltuite în anul următor sunt clasificate în cadrul cofinanțării pe termen lung.

2.7. OBLIGAȚII DE PLATĂ

(milioane EUR) Notă Al optulea FED Al nouălea FED Al 10-lea FED Al 11-lea FED 31.12.2020 31.12.2019 Obligații de plată curente 2.7.1 — 1 53 291 345 182 Obligații de plată diverse 2.7.2 — — 8 262 270 334 Total — 1 62 553 615 516

2.7.1. Obligații de plată curente

(milioane EUR) Al optulea FED Al nouălea FED Al 10-lea FED Al 11-lea FED 31.12.2020 31.12.2019 Furnizori — 4 44 93 141 97 State membre — — — — — 2 State terțe — — 2 187 189 78 Organisme de drept public — — 21 79 100 92 Alte obligații de plată curente — (4) (13) (68) (85) (88) Total — — 53 291 345 182

Obligațiile de plată cuprind în mare parte declarațiile privind costurile primite de FED în legătură cu granturile acordate beneficiarilor. Acestea sunt înregistrate în momentul în care se primește declarația privind costurile și pentru valoarea totală a acesteia. În urma unui control al eligibilității, numai sumele eligibile sunt plătite beneficiarilor. La încheierea exercițiului financiar, cererile de decont neonorate sunt analizate, iar sumele eligibile estimate aferente acestor cereri de decont sunt recunoscute în contul de profit și pierdere. Sumele neeligibile estimate sunt prezentate la rubrica „Alte obligații de plată curente”.

Creșterea obligațiilor de plată, în special pentru furnizori și statele terțe, se datorează mai multor facturi care nu au fost validate și plătite înainte de sfârșitul exercițiului financiar.

2.7.2. Obligații de plată diverse

(milioane EUR) Notă Al optulea FED Al nouălea FED Al 10-lea FED Al 11-lea FED 31.12.2020 31.12.2019 Obligații de plată aferente cofinanțării 2.6.1 — — 10 32 42 69 Contribuțiile la capital reportate 2.7.2.1 — — — 223 223 264 Alte obligații de plată diverse — — (2) 7 5 1 Total — — 8 262 270 334

2.7.2.1. Contribuțiile la capital reportate

La 31 decembrie 2020, întreaga sumă de 223 de milioane EUR este legată de o rambursare către statele membre din fondurile dezangajate sau neutilizate din proiectele din cadrul celui de al optulea și al celui de al nouălea FED (a se vedea nota 2.10.1). Statele membre au convenit ca rambursarea să fie compensată prin contribuțiile din cel de al 11-lea FED în timpul primei cereri de contribuții din 2021.

La 31 decembrie 2020, în afara rambursării, nu s-au plătit în avans contribuții la capital.

2.8. CHELTUIELI ÎNREGISTRATE ÎN AVANS ȘI VENITURI REPORTATE

(milioane EUR) Al optulea FED Al nouălea FED Al 10-lea FED Al 11-lea FED 31.12.2020 31.12.2019 Cheltuieli înregistrate în avans — 67 217 1 243 1 526 1 318 Alte cumulări și reportări — — — 1 1 1 Total — 67 217 1 244 1 527 1 319

Cheltuielile înregistrate în avans includ cheltuielile de exploatare estimate pentru contractele în curs sau care s-au încheiat fără ca cererile de decont să fi fost validate, în cazul cărora cheltuielile eligibile suportate de beneficiari au fost estimate pe baza celor mai bune informații disponibile. Partea de cheltuieli înregistrate în avans estimate, care se referă la prefinanțarea plătită, a fost înregistrată ca o reducere a prefinanțărilor (a se vedea nota 2.2 above).

Majorarea de la această rubrică este urmarea atât a creșterii cheltuielilor înregistrate în avans în cadrul celui de al 11-lea FED (în 2019: 983 de milioane EUR), cât și a scăderii cheltuielilor înregistrate în avans în cadrul celui de al 10-lea FED (în 2019: 240 de milioane EUR). Acest lucru este în conformitate cu ciclul de viață al FED și este corelat, de asemenea, cu evoluția numărului de contracte deschise în cadrul acestor FED-uri: al 11-lea FED se afla la viteza de croazieră deplină în 2020 și, prin urmare, la 31 decembrie 2020, trebuiau estimate și înregistrate în avans cheltuielile aferente unui număr mult mai mare de contracte deschise (a se vedea nota 2.2).

ACTIVE NETE

2.9. REZERVA DE VALOARE JUSTĂ

În conformitate cu normele contabile, modificarea valorii juste a activelor financiare disponibile pentru vânzare este contabilizată prin rezerva de valoare justă.

(milioane EUR) 31.12.2020 31.12.2019 Rezerva de valoare justă 5 2

2.10. CAPITALUL FONDULUI

2.10.1. Capitalul solicitat al fondului – FED-uri active

(milioane EUR) Al optulea FED Al nouălea FED Al 10-lea FED Al 11-lea FED Total Capitalul fondului 12 164 10 773 20 960 29 367 73 264 Capitalul nesolicitat al fondului — (15) — (18 440 ) (18 455 ) Capitalul solicitat al fondului la 31.12.2019 12 164 10 758 20 960 10 927 54 809 Capitalul fondului 12 164 10 550 20 960 29 367 73 041 Capitalul nesolicitat al fondului — (15) — (14 040 ) (14 055 ) Capitalul solicitat al fondului la 31.12.2020 12 164 10 535 20 960 15 327 58 986

Capitalul fondului reprezintă cuantumul total al contribuțiilor statelor membre la fondul FED corespunzător, în conformitate cu fiecare acord intern. Fondurile nesolicitate reprezintă sumele care nu au fost încă solicitate statelor membre. Capitalul solicitat al fondului reprezintă contribuțiile care au fost solicitate de FED și transferate în conturile de trezorerie de către statele membre (a se vedea mai jos).

Prin Decizia (UE) 2020/1708 a Consiliului (7), contribuțiile statelor membre stabilite în acordurile interne privind cel de al optulea și de al nouălea FED au fost reduse în consecință cu o sumă de 223 de milioane EUR din fondurile dezangajate din al 8-lea și al 9-lea FED. Întrucât fondurile dezangajate din al optulea FED au fost deja transferate către alte FED-uri, suma de 223 de milioane EUR a fost dedusă din capitalul celui de al nouălea FED. Rambursările care rezultă din această reducere au fost compensate din solicitarea suplimentară de fonduri în cadrul celui de al 11-lea FED. De fapt, rambursarea va fi utilizată pentru prima tranșă din 2021, ceea ce explică capitalul reportat în valoare de 223 de milioane EUR (a se vedea nota 2.7.2).

De la 1 februarie 2020, Regatul Unit nu mai este stat membru al Uniunii Europene. În timp ce Regatul Unit rămâne parte la FED până la închiderea tuturor programelor și își asumă aceleași obligații ca și statele membre, în conformitate cu articolul 153 din Acordul de retragere, cota acestuia din fondurile neangajate și dezangajate din cel de al optulea, al nouălea și al 10-lea FED nu poate fi reutilizată.

2.10.2. Capitalul solicitat și nesolicitat al fondului pe state membre și Regatul Unit

(milioane EUR) Contribuții al 11-lea FED — Capital nesolicitat la 31.12.2019 Capital solicitat în 2020 Capital nesolicitat la 31.12.2020 Austria 2,40 442 (105) 337 Belgia 3,25 599 (143) 456 Bulgaria 0,22 40 (10) 31 Croația 0,23 42 (10) 32 Cipru 0,11 21 (5) 16 Republica Cehă 0,80 147 (35) 112 Danemarca 1,98 365 (87) 278 Estonia 0,09 16 (4) 12 Finlanda 1,51 278 (66) 212 Franța 17,81 3 285 (784) 2 501 Germania 20,58 3 795 (906) 2 889 Grecia 1,51 278 (66) 212 Ungaria 0,61 113 (27) 86 Irlanda 0,94 173 (41) 132 Italia 12,53 2 311 (551) 1 759 Letonia 0,12 21 (5) 16 Lituania 0,18 33 (8) 25 Luxemburg 0,26 47 (11) 36 Malta 0,04 7 (2) 5 Țările de Jos 4,78 881 (210) 671 Polonia 2,01 370 (88) 282 Portugalia 1,20 221 (53) 168 România 0,72 132 (32) 101 Slovacia 0,38 69 (17) 53 Slovenia 0,22 41 (10) 32 Spania 7,93 1 463 (349) 1 114 Suedia 2,94 542 (129) 413 Regatul Unit 14,68 2 707 (646) 2 061 Total 100,00 18 440 (4 400 ) 14 040

Întrucât capitalul celui de al optulea, al nouălea și al 10-lea FED a fost solicitat și primit în întregime în anii precedenți, în 2020 s-a solicitat suma de 4 400 de milioane EUR care se referă integral la cel de al 11-lea FED.

2.10.3. Capitalul solicitat al fondului din FED-urile închise, reportat

(milioane EUR) Al optulea FED Al nouălea FED Al 10-lea FED Al 11-lea FED 31.12.2020 31.12.2019 Fonduri transferate din FED-urile închise 627 1 625 — — 2 252 2 252

Această rubrică include resursele transferate din FED-urile închise către cel de al optulea și al nouălea FED.

2.10.4. Transferuri de capital solicitat al fondului între FED-urile active

(milioane EUR) Al optulea FED Al nouălea FED Al 10-lea FED Al 11-lea FED Total Sold la 31.12.2018 (2 509 ) 2 137 55 317 — Transferul sumelor dezangajate din FED-urile anterioare către rezerva de performanță a celui de al 10-lea FED (1) (27) 28 — — Transferul sumelor dezangajate din FED-urile anterioare către rezerva de performanță a celui de al 11-lea FED — — 181 (181) — Sold la 31.12.2019 (2 510 ) 2 109 265 136 — Transferul sumelor dezangajate din FED-urile anterioare către rezerva de performanță a celui de al 10-lea FED (2) (69) 71 — — Transferul sumelor dezangajate din FED-urile anterioare către rezerva de performanță a celui de al 11-lea FED — — (147) 147 — Sold la 31.12.2020 (2 512 ) 2 041 188 283 —

Această rubrică include resursele transferate între FED-urile active.

De la data intrării în vigoare a Acordului de la Cotonou, toate fondurile necheltuite în cadrul FED-urilor active anterioare sunt transferate FED-ului deschis cel mai recent după dezangajare. Resursele transferate din alte FED-uri majorează creditele fondului care le primește și reduc creditele fondului de origine. Fondurile transferate către rezerva de performanță a celui de al 10-lea și al 11-lea FED pot fi angajate doar în anumite condiții stabilite în acordurile interne.

3. NOTE LA CONTUL DE PROFIT ȘI PIERDERE

VENITURI

(milioane EUR) Notă 2020 2019 Venituri din tranzacții fără contraparte directă 3.1 92 28 Venituri din tranzacții cu contraparte directă 3.2 43 46 Contribuția 135 74

3.1. VENITURI DIN TRANZACȚII FĂRĂ CONTRAPARTE DIRECTĂ

(milioane EUR) Notă Al optulea FED Al nouălea FED Al 10-lea FED Al 11-lea FED 2020 2019 Recuperarea cheltuielilor (1) 5 28 7 39 13 Venituri din cofinanțare 3.1.1 — — 41 12 53 14 Total (1) 5 69 19 92 28

Veniturile din tranzacții fără contraparte directă pot fi defalcate pe moduri de gestiune după cum urmează:

(milioane EUR) 2020 2019 Gestiune directă Pusă în aplicare de: Comisie 2 1 Delegații ale UE 11 6 13 6 Gestiune indirectă Pusă în aplicare de: Țări terțe 42 15 Organisme de drept public 13 Organizații internaționale 17 5 Organisme de drept privat cu o misiune de serviciu public 7 2 79 22 Total 92 28

3.1.1. Venituri din cofinanțare

Contribuțiile de cofinanțare primite îndeplinesc criteriile de venituri din tranzacții fără contraparte directă, cu condiția să nu afecteze contul de profit și pierdere. Contribuțiile rămân la rubrica „Datorii” (a se vedea notele 2.6.1 și 2.7.2) până când condițiile aferente fondurilor donate sunt îndeplinite, și anume cheltuielile eligibile sunt suportate (a se vedea nota 3.4). Suma corespunzătoare este recunoscută apoi în contul de profit și pierdere ca venit din tranzacții fără contraparte directă, obținut din cofinanțare. În consecință, efectul asupra rezultatului economic al exercițiului financiar este zero.

3.2. VENITURI DIN TRANZACȚII CU CONTRAPARTE DIRECTĂ

(milioane EUR) Al optulea FED Al nouălea FED Al 10-lea FED Al 11-lea FED 2020 2019 Venituri financiare — 5 1 1 6 7 Alte venituri — 5 18 13 37 39 Total — 10 19 14 43 46

Veniturile financiare cuprind, în principal, dobânda acumulată pentru ordinele de recuperare a căror scadență a fost depășită (1,5 milioane EUR) și dobânda aferentă prefinanțării (4,7 milioane EUR). Rubrica „alte venituri” se referă în principal la câștigurile din diferențele de schimb valutar. Pierderile corespunzătoare diferențelor de schimb valutar sunt înregistrate la „Alte cheltuieli” (a se vedea nota 3.6).

CHELTUIELI

La această rubrică sunt incluse cheltuielile suportate în legătură cu activitățile operaționale.

3.3. INSTRUMENTE DE AJUTOR

(milioane EUR) Al optulea FED Al nouălea FED Al 10-lea FED Al 11-lea FED 2020 2019 Ajutoare programabile — — 244 2 646 2 889 2 120 Sprijin macroeconomic — (8) — — (8) 29 Politică sectorială — 3 — — 3 (0) Proiecte intra-ACP — (22) 212 829 1 019 951 Ajutoare de urgență — (7) 5 21 19 112 Sprijin instituțional — — 2 10 13 7 Contribuții la fondurile fiduciare — — — 673 673 535 Total — (33) 462 4 179 4 607 3 755

Cheltuielile de exploatare ale FED acoperă diverse instrumente de ajutor și îmbracă forme diferite, în funcție de modul în care banii sunt plătiți și gestionați.

În 2020, cheltuielile operaționale au crescut semnificativ cu 852 de milioane EUR în principal fiind rezultatul creșterii cheltuielilor în cadrul celui de al 11-lea FED (de la 3 141 mii EUR în 2019 la 4 179 mii EUR în 2020). Criza provocată de pandemia de COVID-19 a condus la o creștere a cheltuielilor în cadrul celui de al 11-lea FED, în special deoarece proiectele au fost reorientate în vederea combaterii crizei. În plus, modificările cheltuielilor din cadrul celui de al 10-lea și al 11-lea FED sunt și în conformitate cu ciclul de viață al FED și sunt legate de evoluția numărului de contracte deschise în cadrul acestor FED. Cel de al 11-lea FED a ajuns la scadență în 2020, ceea ce înseamnă că la sfârșitul exercițiului numărul contractelor în cadrul cărora se suportau cheltuieli era în mod semnificativ mai mare (a se vedea nota 2.2). În schimb, în 2020, s-au finalizat și încheiat multe contracte din cadrul celui de al 10-lea FED și al FED anterioare, ceea ce a dus la diminuarea cheltuielilor suportate în cadrul acestor FED.

În cadrul celui de al 11-lea FED, creșterea cheltuielilor provine în principal din creșterea ajutorului programabil (creștere de la 2 120 de mii EUR în 2019 la 2 889 de mii EUR în 2020) și a contribuțiilor la fondurile fiduciare (de la 535 de milioane EUR în 2019 la 673 de milioane EUR în 2020). Pe de altă parte, cheltuielile legate de ajutorul de urgență au scăzut cu 92 de milioane EUR. După cum s-a menționat mai sus, în special în cadrul celui de al 11-lea FED, structura cheltuielilor aferente instrumentelor de ajutor sa modificat în comparație cu 2019 astfel încât să răspundă nevoilor generate de pandemia de COVID19.

Suma negativă de la cel de al nouălea FED se datorează în principal reluării înregistrărilor de închidere pe 2019.

3.4. CHELTUIELI DE COFINANȚARE

(milioane EUR) Al optulea FED Al nouălea FED Al 10-lea FED Al 11-lea FED 2020 2019 Cofinanțare — — 41 12 53 14

La această rubrică sunt incluse cheltuielile suportate în 2020 pentru proiectele de cofinanțare. Trebuie precizat faptul că cheltuielile suportate includ sumele estimate legate de separarea exercițiilor financiare (și, în consecință, reluările sumelor estimate aferente exercițiului financiar anterior).

În 2020, multe proiecte de cofinanțare din cadrul celui de al 11-lea FED au fost finalizate sau au ajuns la maturitate, ceea ce a condus la o creștere a cheltuielilor și la o scădere a datoriilor aferente cofinanțării (a se vedea notele 2.6.1 și 2.7.2).

În conformitate cu normele contabile privind cofinanțarea, sumele angajate nu au avut niciun impact asupra rezultatului exercițiului financiar, deoarece au fost recunoscute atât în cheltuielile de cofinanțare, cât și în veniturile din cofinanțare (nota 3.1.1).

Instrumente de ajutor și cheltuieli de cofinanțare defalcate pe tip de gestiune

(milioane EUR) 2020 2019 Gestiune directă Pusă în aplicare de: Comisie 168 86 Agenții executive ale UE 14 (13) Fonduri fiduciare 19 483 Delegații ale UE 1 969 1 141 2 170 1 697 Gestiune indirectă Pusă în aplicare de: BEI și FEI (67) 145 Organizații internaționale 1 268 1 003 Organisme de drept privat cu o misiune de serviciu public 243 126 Organisme de drept public 248 184 Țări terțe 795 613 Organe ale UE cu parteneriat public-privat 2 1 2 490 2 073 Total 4 660 3 770

3.5. COSTURI DE FINANȚARE

(milioane EUR) Al optulea FED Al nouălea FED Al 10-lea FED Al 11-lea FED 2020 2019 Reducerea valorii contabile a creanțelor (1) 3 16 4 21 1

Creșterea de la această rubrică se datorează creșterii cheltuielilor estimate pentru sumele nerecuperabile care rezultă din ordinele de recuperare vechi (peste 2 ani), din falimente și din derogări.

3.6. ALTE CHELTUIELI

Rubrica „Cheltuieli administrative și informatice” include sumele care se bazează pe acordul intern al FED alocate Comisiei pentru a acoperi costurile administrative suportate atât de sediul central, cât și de delegații în ceea ce privește gestionarea programelor FED. Așa-numitele „cheltuieli de sprijin” sunt legate, în principal, de cheltuielile pentru pregătirea, urmărirea, monitorizarea și evaluarea proiectelor, precum și cheltuielile pentru rețele de calculatoare, asistență tehnică, gestiune și previziuni financiare etc.

(milioane EUR) Al optulea FED Al nouălea FED Al 10-lea FED Al 11-lea FED 2020 2019 Cheltuieli administrative și informatice — — — 120 120 220 Provizioane pentru riscuri și cheltuieli — — — — — — Pierderi realizate aferente creanțelor comerciale — 4 1 — 4 3 Pierderi din schimb valutar — 6 24 42 72 37 Total (0) 9 25 162 196 260

Scăderea de la această rubrică este un efect combinat atât al scăderii semnificative a estimării la sfârșitul exercițiului a cheltuielilor administrative și informatice (2019: 220 de milioane EUR), cât și a creșterii cheltuielilor legate de diferența de curs valutar (2019: 37 de milioane EUR).

4. ACTIVE CONTINGENTE, DATORII CONTINGENTE ȘI ALTE INFORMAȚII IMPORTANTE

4.1. ACTIVE CONTINGENTE

(milioane EUR) Al optulea FED Al nouălea FED Al 10-lea FED Al 11-lea FED 31.12.2020 31.12.2019 Garanții de bună execuție — 7 4 — 12 15 Garanții de reținere — 5 3 — 9 9 Total — 13 7 — 21 24

Se solicită garanții de bună execuție pentru a se asigura faptul că beneficiarii finanțării FED își îndeplinesc obligațiile prevăzute în contractele lor cu FED.

Garanțiile de reținere se referă numai la contractele de lucrări. De obicei, se reține un procent de 10 % din plățile intermediare către beneficiari pentru a se asigura îndeplinirea de către contractanți a obligațiilor care le revin. Sumele reținute se regăsesc ca sume de plată. Sub rezerva aprobării autorității contractante, contractantul poate prezenta în schimb o garanție de reținere care înlocuiește sumele reținute din plățile intermediare. Aceste garanții de reținere sunt prezentate ca active contingente.

În cazul contractelor care fac obiectul gestiunii indirecte, garanțiile aparțin unei autorități contractante, alta decât FED, și, prin urmare, nu sunt prezentate în situațiile FED.

4.2. ALTE INFORMAȚII IMPORTANTE

4.2.1. Angajamente restante care nu au fost încă înregistrate sub formă de cheltuieli

Suma prezentată mai jos este RAL-ul bugetar („Reste à Liquider” – „restul de lichidat”) din care se scad sumele aferente care au fost incluse la cheltuieli în contul de profit și pierdere. RAL-ul bugetar este o sumă care reprezintă angajamentele pentru care nu s-au efectuat încă plăți și/sau dezangajări. Acesta este consecința firească a existenței programelor multianuale.

(milioane EUR) Al optulea FED Al nouălea FED Al 10-lea FED Al 11-lea FED 31.12.2020 31.12.2019 Angajamente restante care nu au fost încă înregistrate sub formă de cheltuieli — 42 580 6 602 7 224 8 564

La 31 decembrie 2020, RAL-ul bugetar avea o valoare totală de 9 286 milioane EUR (în 2019: 10 270 de milioane EUR).

5. MANAGEMENTUL RISCULUI FINANCIAR

Următoarele informații prezentate în legătură cu managementul riscului financiar al FED se referă la operațiuni de trezorerie efectuate de Comisie în numele FED în vederea execuției resurselor fondului.

5.1. POLITICI ÎN MATERIE DE MANAGEMENT AL RISCURILOR ȘI ACTIVITĂȚI DE ACOPERIRE ÎMPOTRIVA RISCURILOR

Normele și principiile pentru gestionarea operațiunilor de trezorerie sunt prevăzute în Regulamentul financiar al celui de al 11-lea FED și în acordul intern.

Se aplică următoarele principii generale, care rezultă din regulamentul menționat anterior:

(a) contribuțiile FED sunt plătite de statele membre în conturi speciale deschise la banca de emisiune a fiecărui stat membru sau la instituția financiară desemnată de acesta. Sumele aferente contribuțiilor rămân în aceste conturi speciale până când trebuie efectuate plățile FED;

(b) contribuțiile FED sunt plătite de statele membre în EUR, în timp ce plățile FED sunt exprimate în EUR și în alte monede;

(c) conturile bancare deschise de Comisie în numele FED nu pot avea facilități de descoperire de cont.

Pe lângă conturile speciale, Comisia a deschis, în numele FED, alte conturi bancare la instituții financiare (bănci centrale și bănci comerciale) pentru a efectua plăți și a face încasări, altele decât contribuțiile statelor membre la buget.

Operațiunile de trezorerie și de plată au un grad ridicat de automatizare și se bazează pe sisteme moderne de informații. Se aplică proceduri specifice de garantare a securității sistemelor și a separării sarcinilor în conformitate cu Regulamentul financiar, cu standardele de control intern ale Comisiei și cu principiile de audit.

Un set scris de orientări și de proceduri reglementează gestionarea operațiunilor de trezorerie și de plată, având obiectivul de a limita riscul operațional și financiar și de a asigura un nivel adecvat de control. Acestea acoperă domenii diferite de operare, iar conformitatea cu orientările și procedurile este verificată periodic.

5.2. RISCUL VALUTAR

Expunerea fed la riscul valutar la sfârșitul exercițiului financiar – poziție netă

(milioane EUR) 31.12.2020 31.12.2019 USD GPB DKK SEK EUR Altele Total USD GPB DKK SEK EUR Altele Total Active financiare Creanțe și sume recuperabile 65 — — — 69 6 140 — — — — 115 8 123 Numerar și echivalente de numerar 2 — — — 726 — 728 1 — — — 1 178 — 1 179 67 — — — 795 6 868 1 — — — 1 293 8 1 302 Datorii financiare Datorii financiare pe termen lung — — — — (2) — (2) — — — — (19) — (19) Obligații de plată (16) — (6) — (603) 10 (615) (7) — — — (509) — (516) (16) — (6) — (605) 10 (617) (7) — — — (528) — (535) Total 51 — (6) — 190 16 251 (6) — — — 765 8 767

Toate contribuțiile sunt deținute în EUR, iar alte monede sunt cumpărate numai atunci când acest lucru este necesar pentru execuția plăților. În consecință, operațiunile de trezorerie ale FED nu sunt expuse riscului valutar.

5.3. RISCUL RATEI DOBÂNZII

FED nu contractează împrumuturi și, în consecință, nu este expus riscului ratei dobânzii. Cu toate acestea, deoarece rata dobânzii la facilitatea de depozit a BCE este negativă (-0,5 % începând din septembrie 2019), depozitele în EUR generează dobânzi negative.

Contribuțiile la bugetul FED se varsă de fiecare stat membru într-un cont special deschis la o instituție financiară desemnată de acesta. În conformitate cu Regulamentul (UE) 2016/888 al Consiliului (8), orice remunerație negativă aplicată acestor conturi este suportată de statul membru în cauză.

Cu toate acestea, soldurile de la sfârșitul zilei ale conturilor deschise la bănci comerciale fac obiectul unor dobânzi negative. Prin urmare, Comisia, în numele FED, a pus în aplicare proceduri de gestionare a numerarului pentru a reduce la minimum soldurile păstrate în aceste conturi și pentru a limita cât mai mult posibil costurile cu dobânzile negative. Dobânzile sunt calculate pe baza unor rate de piață variabile cărora li se aplică o marjă contractuală (pozitivă sau negativă). Sunt instituite controale pentru a se asigura că aceste dobânzi sunt în conformitate cu acordurile contractuale.

5.4. RISCUL DE CREDIT (RISCUL DE CONTRAPARTE)

Active financiare care nu sunt nici restante, nici depreciate:

(milioane EUR) Total Nici restante, nici depreciate Restante, dar nedepreciate < 1 an 1-5 ani > 5 ani Creanțe din tranzacții cu contraparte directă și sume de recuperat din tranzacții fără contraparte directă 140 124 7 9 — Total la 31.12.2020 140 124 7 9 — Creanțe din tranzacții cu contraparte directă și sume de recuperat din tranzacții fără contraparte directă 123 100 16 7 — Total la 31.12.2019 123 100 16 7 —





Active financiare pe categorie de risc:

(milioane EUR) 31.12.2020 31.12.2019 Creanțe Numerar Total Creanțe Numerar Total Contrapărți cu rating de credit extern Categoria premium și superioară 9 372 381 7 958 965 Categoria medie superioară — 211 211 — 220 220 Categoria medie inferioară — 145 145 — 1 1 Categoria speculativă („non-investment grade”) — — — — — — 9 728 737 7 1 179 1 186 Contrapărți fără rating de credit extern Grupul 1 (debitori care și-au îndeplinit obligațiile de plată în trecut) 131 — 131 116 — 116 Grupul 2 (debitori care nu și-au îndeplinit obligațiile de plată în trecut) — — — — — — Total 131 — 131 116 — 116 Total 140 728 868 123 1 179 1 302

Fondurile din categoria speculativă (non-investment grade) și din categoria medie inferioară se referă, în principal, la contribuțiile statelor membre la FED plătite în conturile speciale deschise de statele membre în conformitate cu articolul 20 alineatul (3) din Regulamentul financiar al FED. În conformitate cu regulamentul menționat, este obligatoriu ca sumele aferente contribuțiilor să rămână în aceste conturi speciale până când trebuie să se efectueze plățile.

Majoritatea resurselor de trezorerie ale FED sunt depozitate, în conformitate cu Regulamentul financiar al FED, în conturile speciale deschise de statele membre pentru plata contribuțiilor lor. Majoritatea acestor conturi sunt deschise la trezoreriile sau la băncile centrale naționale ale statelor membre. Aceste instituții prezintă cel mai redus risc de contraparte pentru FED (expunerea vizează statele membre).

În ceea ce privește partea de resurse de trezorerie ale FED depozitată la bănci comerciale pentru a acoperi efectuarea plăților, alimentarea acestor conturi se efectuează conform principiului „la momentul oportun” și este administrată în mod automat de sistemul trezoreriei Comisiei de gestionare a numerarului. În fiecare cont se păstrează un nivel minim de numerar, proporțional cu media plăților zilnice efectuate din contul respectiv. Așadar, sumele deținute la sfârșitul zilei în aceste conturi rămân în mod constant la un nivel scăzut, ceea ce asigură caracterul limitat al expunerii la risc a FED.

În plus, se aplică orientări specifice privind selecția băncilor comerciale pentru a se reduce la minimum riscul de contraparte la care este expus FED.

Toate băncile comerciale sunt selectate prin proceduri de ofertare. Ratingul minim de credit pe termen scurt necesar pentru admiterea la procedurile de ofertare este Moody’s P-1 sau echivalent (S&P A-1 sau Fitch F1). În circumstanțe specifice și justificate în mod corespunzător, se poate accepta un nivel mai scăzut.

5.5. RISCUL DE LICHIDITATE

Analiza scadenței datoriilor financiare pe baza scadențelor contractuale rămase

(milioane EUR) < 1 an 1-5 ani > 5 ani Contribuția Datorii financiare la 31.12.2020 615 2 — 617 Datorii financiare la 31.12.2019 516 2 17 535

Principiile bugetare aplicate FED asigură faptul că resursele de numerar globale aferente perioadei bugetare sunt întotdeauna suficiente pentru efectuarea plăților. Într-adevăr, totalul contribuțiilor statelor membre este egal cu suma globală a creditelor de plată pentru perioada bugetară relevantă.

Cu toate acestea, contribuțiile statelor membre la FED sunt plătite în trei tranșe pe an, în timp ce plățile au caracter sezonier.

În vederea asigurării faptului că resursele de trezorerie sunt întotdeauna suficiente pentru a acoperi plățile care urmează să fie efectuate într-o anumită lună, informațiile privind situația trezoreriei fac obiectul unor schimburi periodice între trezoreria Comisiei și serviciile ordonatoare relevante.

Pe lângă cele menționate mai sus, în contextul operațiunilor de trezorerie ale FED, instrumentele automatizate de gestionare a numerarului asigură faptul că zilnic sunt disponibile suficiente lichidități în fiecare cont bancar al FED.

6. INFORMAȚII PRIVIND PĂRȚILE AFILIATE

Părțile afiliate ale FED sunt Fondul fiduciar Bêkou al UE, Fondul fiduciar al UE pentru Africa și Comisia Europeană. Tranzacțiile dintre aceste entități se efectuează în cadrul operațiunilor obișnuite ale FED, și, din acest motiv, pentru respectivele tranzacții nu sunt necesare cerințe specifice de prezentare de informații, în conformitate cu normele contabile ale UE.

FED nu are o conducere separată, întrucât este gestionat de Comisie. Drepturile la plată ale personalului-cheie din conducere din partea UE, incluzând Comisia, au fost prezentate în conturile anuale consolidate ale Uniunii Europene la rubrica 7.2, „Drepturile la plată ale personalului-cheie din conducere”.

7. EVENIMENTE ULTERIOARE DATEI BILANȚULUI

La data transmiterii acestor conturi, nu au fost constatate de către contabilul FED și nici nu i-au fost raportate probleme semnificative care să necesite o prezentare separată în prezenta secțiune. Conturile anuale și notele aferente au fost întocmite utilizând cele mai recente informații disponibile și acest lucru se reflectă în informațiile prezentate mai sus.

8. RECONCILIEREA REZULTATULUI ECONOMIC CU REZULTATUL BUGETAR

Rezultatul economic al exercițiului financiar se calculează în temeiul principiilor contabilității pe bază de angajamente. Rezultatul bugetar se bazează însă pe normele contabilității de casă. Întrucât atât rezultatul economic, cât și rezultatul bugetar se referă la aceleași tranzacții operaționale subiacente, asigurarea faptului că acestea sunt reconciliabile reprezintă un control util. Tabelul de mai jos prezintă această reconciliere, subliniind principalele sume reconciliate, defalcate pe posturi de venituri și de cheltuieli. Notele la tabel oferă informații suplimentare referitoare la natura principalelor elemente reconciliate.

(milioane EUR 2020 2019 REZULTATUL ECONOMIC AL EXERCIȚIULUI FINANCIAR (4 744 ) (3 956 ) Venituri Drepturi la plată care nu afectează rezultatul bugetar (2) — Drepturi la plată constatate în cursul exercițiului financiar curent, dar necolectate încă (23) (16) Drepturi la plată constatate în cursul exercițiilor financiare precedente și colectate în exercițiul financiar curent 13 23 Efectul net al prefinanțării 61 53 Venituri (nete) înregistrate în avans (33) (67) Altele — (3) Cheltuieli Cheltuieli ale exercițiului financiar curent neplătite încă 119 107 Cheltuieli ale exercițiilor financiare anterioare plătite în exercițiul financiar curent (817) (672) Efectul net al prefinanțării (281) (44) Cheltuieli (nete) înregistrate în avans 1 102 719 REZULTATUL BUGETAR AL EXERCIȚIULUI FINANCIAR (4 604 ) (3 856 )

8.1. ELEMENTE DE RECONCILIERE – VENITURI

Veniturile bugetare ale unui exercițiu financiar corespund veniturilor încasate din drepturile la plată constatate în cursul exercițiului financiar și sumelor încasate din drepturile la plată care au fost constatate în exercițiile financiare anterioare.

Drepturile la plată care nu afectează rezultatul bugetar sunt înregistrate în rezultatul economic, dar, din perspectivă bugetară, acestea nu pot fi considerate venituri, întrucât suma încasată este transferată în rezerve și nu poate fi angajată din nou fără o decizie a Consiliului.

Astfel, drepturile la plată constatate în exercițiul financiar curent, dar neîncasate încă trebuie deduse din rezultatul economic în scopul reconcilierii, deoarece nu fac parte din veniturile bugetare. În schimb, drepturile la plată constatate în exercițiile financiare anterioare și încasate în exercițiul financiar curent trebuie adăugate la rezultatul economic în scopul reconcilierii.

Rândul Efectul net al prefinanțării se referă la compensarea prefinanțării cu sumele recuperate de la beneficiari. Aceste încasări de numerar reprezintă venituri bugetare, dar nu au niciun impact asupra rezultatului economic și, prin urmare, trebuie adăugate în scopul reconcilierii.

Veniturile nete înregistrate în avans constau în principal în regularizări efectuate la sfârșitul exercițiului financiar în scopul separării exercițiilor. Se ia în considerare numai efectul net, și anume veniturile înregistrate în avans aferente exercițiului financiar curent din care se scad reluările veniturilor înregistrate în avans aferente exercițiului financiar anterior.

8.2. ELEMENTE DE RECONCILIERE – CHELTUIELI

Cheltuielile exercițiului financiar curent neplătite încă trebuie să fie adăugate în scopul reconcilierii întrucât sunt incluse în rezultatul economic, dar nu fac parte din cheltuielile bugetare. În schimb, cheltuielile exercițiilor financiare anterioare plătite în exercițiul financiar curent trebuie deduse din rezultatul economic în scopul reconcilierii întrucât fac parte din cheltuielile bugetare aferente exercițiului financiar curent, dar fie nu au efect asupra rezultatului economic, fie duc la scăderea cheltuielilor în cazul în care se fac corecții.

Încasările de numerar care provin din anularea plăților nu afectează rezultatul economic, însă au impact asupra rezultatului bugetar.

Efectul net al prefinanțării reprezintă combinarea noilor prefinanțări plătite în exercițiul financiar curent (recunoscute drept cheltuieli bugetare ale exercițiului financiar) și compensarea prefinanțării plătite în exercițiul financiar curent sau în exercițiile financiare anterioare prin acceptarea costurilor eligibile. Acestea din urmă reprezintă o cheltuială din perspectiva angajamentelor, dar nu în conturile bugetare, deoarece plata prefinanțării inițiale a fost deja considerată cheltuială bugetară la momentul plății.

Cheltuielile nete înregistrate în avans constau în principal din regularizări efectuate la sfârșitul exercițiului financiar în scopul separării exercițiilor, și anume cheltuielile eligibile suportate de beneficiarii fondurilor FED, dar care nu au fost încă raportate FED. Se ia în considerare numai efectul net, și anume cheltuielile înregistrate în avans aferente exercițiului financiar curent din care se scad reluările cheltuielilor înregistrate în avans aferente exercițiului financiar anterior.

SITUAȚIILE FINANCIARE ALE FONDURILOR FIDUCIARE ALE UE CONSOLIDATE ÎN CADRUL FED

SITUAȚIILE FINANCIARE ALE FONDULUI FIDUCIAR BÊKOU AL UE PENTRU 2020 (9)

INFORMAȚII GENERALE PRIVIND FONDUL FIDUCIAR BÊKOU AL UE

Contextul general al fondurilor fiduciare ale Uniunii

Instituire

În conformitate cu articolele 234 și 235 din Regulamentul financiar aplicabil bugetului general al Uniunii (RF UE) (10) și cu articolul 35 din Regulamentul financiar aplicabil celui de al 11-lea Fond european de dezvoltare (RF FED) (11), Comisia Europeană poate să instituie fonduri fiduciare ale Uniunii pentru acțiuni externe („fonduri fiduciare ale UE”). Fondurile fiduciare ale Uniunii sunt constituite în temeiul unui acord încheiat cu alți donatori pentru a lua măsuri de urgență și măsuri ulterioare situațiilor de urgență cu scopul de a răspunde unei situații de criză, precum și măsuri tematice.

Fondurile fiduciare ale Uniunii se instituie de către Comisia Europeană, după consultarea Parlamentului European și a Consiliului sau după obținerea aprobării acestora. Această decizie include acordul de constituire încheiat cu alți donatori.

Fondurile fiduciare ale Uniunii se instituie și se execută exclusiv cu respectarea următoarelor condiții:

— intervenția Uniunii are valoare adăugată: obiectivele fondurilor fiduciare ale Uniunii, în special având în vedere amploarea sau efectele potențiale ale acestora, pot fi realizate mai bine la nivelul Uniunii decât la nivel național, iar utilizarea instrumentelor de finanțare existente nu ar fi suficientă pentru a se atinge obiectivele de politică ale Uniunii;

— fondurile fiduciare ale Uniunii contribuie la asigurarea unei vizibilități politice clare a Uniunii, comportă avantaje clare de gestiune și asigură un control mai bun din partea Uniunii asupra riscurilor și a plăților contribuțiilor din partea Uniunii și a altor donatori;

— fondurile fiduciare ale Uniunii nu dublează alte canale de finanțare sau instrumente similare existente, fără a aduce elemente suplimentare;

— obiectivele fondurilor fiduciare ale Uniunii sunt aliniate cu obiectivele instrumentului Uniunii sau postului bugetar din care sunt finanțate.

Fondurile fiduciare actuale ale UE

Până în prezent, Comisia a instituit patru fonduri fiduciare ale UE (FFUE):

— FFUE BÊKOU, al cărui obiectiv este de a sprijini toate aspectele ieșirii Republicii Centrafricane din criză și eforturile sale de reconstrucție. A fost instituit la 15 iulie 2014;

— FFUE MADAD, un fond fiduciar regional al Uniunii Europene ca răspuns la criza siriană. A fost instituit la 15 decembrie 2014;

— FFUE AFRICA, un fond fiduciar de urgență al Uniunii Europene pentru stabilitate și pentru abordarea cauzelor profunde ale migrației neregulamentare și ale strămutărilor de persoane în Africa. A fost instituit la 12 noiembrie 2015;

— FFUE COLUMBIA, având scopul de a sprijini punerea în aplicare a acordului de pace în contextul redresării timpuri și a stabilizării în urma conflictului. A fost instituit la 12 decembrie 2016.

Misiune

FFUE Bêkou a fost înființat cu scopul de a promova stabilizarea și reconstrucția Republicii Centrafricane (RCA). Principalul obiectiv al fondului, astfel cum este prevăzut în Acordul constitutiv, este acela de „a furniza ajutor consecvent și focalizat pentru reziliența grupurilor vulnerabile și sprijin pentru toate aspectele legate de ieșirea din criză și reconstrucția Republicii Centrafricane, de a coordona acțiunile pe termen scurt, mediu și lung și de a ajuta țările învecinate să facă față consecințelor crizei”.

Principalele activități operaționale

Fondul fiduciar al Uniunii reunește resurse provenind de la diferiți donatori pentru a finanța programe pe baza obiectivelor convenite. De la crearea sa în iulie 2014, FFUE Bêkou a adoptat 22 programe și are peste 2,5 milioane de beneficiari. Scopul programelor este de a oferi asistență Republicii Centrafricane și populației acesteia în urma crizei din 2013. Mai precis, FFUE Bêkou urmărește să asigure accesul la servicii de bază (în principal asistență medicală, apă și salubritate), să sprijine redresarea economică și crearea de locuri de muncă și să promoveze coeziunea socială și reconcilierea.

Guvernanță

Gestionarea FFUE Bêkou este asigurată de Comisia Europeană, care acționează, de asemenea, ca secretariat al celor două organe de conducere – consiliul de administrație al fondului fiduciar și comitetul operațional. Consiliul de administrație și comitetul operațional ale FFUE Bêkou sunt compuse din reprezentanți ai donatorilor, ai Comisiei, ai Parlamentului European, un reprezentant al autorităților Republicii Centrafricane și observatori. Normele privind componența consiliului de administrație și regulamentul intern al acestuia se stabilesc în acordul de constituire a fondului fiduciar al Uniunii.

Principala sarcină a consiliului de administrație este de a stabili și revizui strategia globală a fondului fiduciar. Comitetul operațional este responsabil cu selectarea acțiunilor finanțate de fond și supraveghează punerea în aplicare a acestora. De asemenea, comitetul aprobă conturile anuale și rapoartele anuale privind activitățile finanțate de fondul fiduciar.

Surse de finanțare

FFUE Bêkou este finanțat prin contribuții din partea donatorilor